Būk verslus

Užimtumo tarnyba prie Lietuvos Respublikos socialinės apsaugos ir darbo ministerijos

Projekto  „Būk verslus" (toliau – Projektas) veiklos bus vykdomos visoje šalyje. Projektą vykdys Užimtumo tarnyba. Projekto metu įgyvendinama parama darbo vietoms steigti leis bedarbiams iki 29 metų, bedarbiams, kurie yra darbingo amžiaus neįgalieji, bei bedarbiams teritorijose, kuriose bedarbių dalis, skaičiuojant nuo darbingo amžiaus gyventojų, projektų įgyvendinimo laikotarpiu yra didesnė negu vidutiniškai šalyje ir kitiems bedarbiams, kaip nurodyta Lietuvos Respublikos užimtumo įstatymo 45-47 straipsniuose, sukurti jų galimybes ir poreikius atitinkančias darbo vietas ir dirbti ten pilną darbo dieną. Projektas sieks šio produkto rodiklio: bedarbiai, įskaitant ilgalaikius bedarbius, dalyvavę ESF veiklose – 2246.Projektas sieks šio rezultato rodiklio: dalyviai, kurie baigę dalyvauti ESF veiklose pradėjo dirbti, įskaitant savarankišką darbą, – 100 procentų arba 2246.Projektas prisidės prie darbo rinkos paklausos ir pasiūlos suderinamumo, spartins nedirbančių jaunų asmenų iki 29 metų, bedarbių, kurie yra darbingo amžiaus neįgalieji, bei kitų bedarbių, nurodytų Lietuvos Respublikos užimtumo įstatymo 45-47 straipsniuose, įsitvirtinimą darbo rinkoje.


Elektros skirstomųjų tinklų modernizavimas ir plėtra diegiant išmaniuosius sprendimus (III etapas)

Projekto tikslas – padidinti elektros skirstomojo tinklo saugumą ir patikimumą bei užtikrinti nepertraukiamą elektros energijos tiekimą vartotojams. Šiam tikslui numatytas uždavinys – panaudojant išmaniąsias technologijas modernizuoti transformatorių pastotes ir skirstomuosius punktus. Numatomos projekto veiklos: - Transformatorių pastočių modernizavimas (Plastmasės TP 110/6 kV, Rūdiškių TP 110/35/10 kV, Šalčininkų TP 110/35/10 kV, Širvintų TP 110/35/10 kV, Kauno TP 330/110/10 kV, Šilko TP 110/10 kV, Kaišiadorių TP 110/10 kV, Ketaus TP 110/10 kV, Rumšiškių TP 110/10 kV, Gudžiūnų TP 110/35/10 kV, Šiaulių TP 330/110/10 kV, Ūtos TP 35/10 kV, Kapsų TP 110/35/10 kV).-Skirstomųjų punktų modernizavimas (SP-4 Vilniuje, SP-5 Vilniuje, SP-72 Vilniuje, SP-75 Vilniuje, SP-77 Vilniuje, SP-78 Vilniuje, SP-312 Valčiūnuose, SP-1 Jonavoje, SP-2 Jurbarke, SP-64 Kaune, SP-737 Kaune, SP-910 Kaune, SP-955 Kaune, SP-2 Palangoje, SP-4 Palangoje, SP-6 Klaipėdoje, SP-8 Klaipėdoje, SP-1 Šiauliuose,  SP-1 Kelmėje, SP-3 Šiauliuose, SP-3 Mažeikiuose, SP-4 Šiauliuose, SP-10 Šiauliuose, SP-10 Mažeikiuose, SP-100 Kėdainiuose, SP-181 Panevėžyje, SP-4 Druskininkuose).Projekto poreikį nulėmė šie pagrindiniai veiksniai – 110/35/10 kV ir 35/10 kV transformatorių senėjimas, 10 kV skirstomųjų punktų senėjimas, mažai automatizuotas vidutinės įtampos tinklo valdymas - siekis didinti elektros skirstomojo tinklo patikimumą, energetinį efektyvumą, kartu mažinant CO2 išlakų kiekį. Numatomų rekonstruoti TP ir SP būklė skirtinga, tačiau ji nei viename objekte nėra tinkama ir netenkina „šiuolaikinės“ pastotės ar skirstomojo punkto reikalavimų. Dalyje objektų  naudojama sena analoginė relinė apsauga, kai šiuo metu naujai rekonstruojamuose objektuose diegiamos mikroprocesorinės relės/valdikliai, t.y. programuojami pramoniniai kompiuteriai bei statomi transformatoriai su mažesniais technologiniais nuostoliais, diegiama išmanioji apskaita skirta nuotoliniu būdu nuskaityti skirstomą ir pastotės savo reikmėms

Kasmet per 30 dienų nuo kalendorinių metų pabaigos


Trumpalaikė mokslinė išvyka (ICAMS 2017 konferencija)

Dalyvauti ir skaityti mokslo pranešimą "On the Inequality between Queue Length and Virtual Waiting Time in Open Queueing Networks under Conditions of Heavy Traffic" informatikos konferencijoje ICAMSC 2017 Dubajuje, Jungtiniuose Arabų Emiratuose 2017 metų spalio 11 - spalio 19 dienomis.  Bus galimybė gauti pačią naujausią ir svarbiausią tyrimui reikalingą informaciją.


Ignalinos rajono savivaldybės viešosios bibliotekos infrastruktūros pritaikymas vietos bendruomenės poreikiams

Ignalinos rajono savivaldybės administracija

Projektu siekiama Ignalinos rajono savivaldybės viešosios bibliotekos infrastruktūrą pritaikyti vietos bendruomenės poreikiams. Numatoma suremontuoti šiuo metu nenaudojamas rūsio patalpas, įsigyti būtiną įrangą ir įkurti „Tėvų ir vaiko“ skaityklą. Skaitykla bus pritaikyta jaunų šeimų informaciniams poreikiams bei bibliotekinei veiklai. Jaunos šeimos turės galimybę bendrauti, ugdyti socialinius, pilietinius gebėjimus, spręsti socialines bendruomenės problemas, lankytis teminiuose renginiuose. Vaikai turės galimybę būti skaitykloje su besilankančiais tėvais, bendrauti ir kartu lavintis. Įgyvendinus projektą bus sukurta nauja paslauga, kuri prisidės prie Ignalinos miesto patrauklumo vietos gyventojams, ir miesto svečiams iš kitų Lietuvos regionų, užsienio.

Kasmet per 30 dienų praėjus kiekvieniems metams po projekto finansavimo pabaigos


LSU inovatyvios mobilios sporto mokslo laboratorijos sukūrimas

Pažangiausiais technologiniais sprendimais sukomplektuota Lietuvos sporto universiteto (LSU) inovatyvi mobili sporto mokslo laboratorija ne tik pasieks visus Lietuvos atokiausius regionus ir bendruomenes, bet ir leis, panaudojant originalias, LSU mokslininkų sukurtas tyrimų metodikas, atlikti objektyvius fizinio pajėgumo testavimus. Gautų testavimo rezultatų pagrindu bus teikiamos personalizuotos rekomendacijos ir sudaromi fizinio aktyvumo planai ikimokyklinio amžiaus vaikams, moksleiviams, profesionaliems sportininkams, fiziškai aktyviems asmenims, žmonėms su negalia. Tai padės užtikrinti sistemingo fizinio aktyvumo koncepcijos realizavimą, praplės visuomenės supratimą apie kryptingai valdomo fizinio aktyvumo raidą ir naudą fizinei ir psichinei sveikatai, sustiprins „judėk visą gyvenimą“ jaunų žmonių vertybinę sampratą, sumažins socialinę atskirtį tarp labiausiai pažeidžiamų socialinių grupių. Inovatyvioje mobilioje sporto mokslo laboratorijoje įdiegtos šiuolaikiškos taikomosios testavimo technologijos sukurs palankią aplinką studijuojantiems tapti aukštos profesinės kvalifikacijos specialistais, taip prisidedant prie kokybiško fizinio aktyvumo švietimo ir ugdymo užtikrinimo, naujų žinių (svarbių praktikai ir mokslui) kūrimo ir perdavimo. Projekto tikslas-siekti aktyvesnio mokslinių tyrimų materialinės bazės panaudojimo. Pagrind.projekto tikslinės grupės: 1.Lietuvos tyrėjai, mokslo darbuotojai, laborantai; 2.II ir III pakopos studijų studentai; 3.Verslo subjektai, SPA centrai, bendruomenės; 4.Testuojamieji.Veiklos ir rezultatai:1.Mokslinės laboratorinės įrangos įsigijimas. Įsigyjama mobili laborat. mokslinė testavimo įranga.2.Įrangos transportavimo priemonės įsigijimas. Įsigyjama transporto priemonė įrangos transportavimui ir įrengiama mobili mokslo laboratorija.3.Patalpų, skirtų laboratorijos įrengimui bendrabučio korpuse (Perkūno al. 3-2, Kaunas), remonto darbai. Atnaujintos laboratorijos ir pagalbinės patalpos (apie 201 kv. m.).

mišrus PVM, kurį galima kompensuoti iš valstybės biudžeto finansų ministro nustatyta tvarka


Socialinio būsto fondo plėtra Kupiškio rajono savivaldybėje

Kupiškio rajono savivaldybės administracija

Projektu siekiama prisidėti prie Kupiškio rajono savivaldybės socialinio būsto plėtros. Projekto įgyvendinimo metu bus pastatytas vienas apie 245 kv. m. daugiabutis pastatas, adresu Šimtmečio g. 10, Kupiškyje, įrengiant 5 vnt. vieno kambario bei 1 vnt. dviejų kambarių socialinius būstus (iš jų 3 būstai bus pritaikyti asmenims su negalia), bei pirkimo būdu Kupiškio mieste bus įsigyti 5 vnt. socialiniai būstai (4 vnt. vieno kambario ir 1 vnt. dviejų kambarių). Visi būstai bus aprūpinti viryklėmis (su orkaitėmis). Tikimasi, kad įgyvendinus projektą padidės galimybės apsirūpinti būstu šeimoms ir asmenims, turintiems teisę į socialinį būstą, pagerės minėtų asmenų gyvenimo kokybė, integracija į darbo rinką.


Projekto vykdytojo konsultavimasis

Projektu bus siekiama tobulinti įmonės veiklą, pasinaudojant verslo konsultacijomis. Taip pat dalyvavimas projekte leis įmonei be didesnės administracinės naštos (nerengiant atskirų projektų) gauti paramą ir konsultacijas tuo metu, kai jų reikia, ir ta apimtimi, kuri yra reikalinga.


Integracija į darbo rinką

Tradicinė religinė bendruomenė ar bendrija

Projektu siekiama teikiant socialinės integracijos paslaugas, padėti socialinę atskirtį patiriantiems asmenims integruotis į darbo rinką.  Projekte dalyvaujančios tikslinės grupės: socialinės rizikos šeimos; asmenys, paleisti iš laisvės atėmimo vietų; alkoholiu piktnaudžiaujantys asmenys,  buvę vaikų socialinės globos namų, specialiųjų internatinių mokyklų auklėtiniai (16–29 metų); nedirbantys ir nesimokantys probacijos pareigūnų prižiūrimi asmenys, kuriems paskirta laisvės atėmimo bausmė, bet jos vykdymas atidėtas. Projektas  vykdomas trijose savivaldybėse Marijampolės , Vilkaviškio raj. ir Kalvarijos. Veiklose numatoma, skatinanti asmenų socialinį savarankiškumą ir asmens darbingumo, profesinės kompetencijos ir pajėgumo dalyvauti darbo rinkoje atkūrimą ir didinimą per psichosocialinę reabilitaciją (informavimą, konsultavimą, tarpininkavimą, atstovavimą, psichosocialinę pagalbą, sociokultūrines paslaugas, socialinių įgūdžių ugdymą ir palaikymą) ir profesinė reabilitaciją (individualų ir grupinį profesinį orientavimą , informavimą ir konsultavimą).  Informacija apie veiklas skelbiama tinklapyje http://vvcaritas.lt/.


Kūrybinės dirbtuvės: studentų verslumo ir kūrybiškumo ugdymas Šiaurės, Vidurio ir Pietų Lietuvoje (Creative Lab)

Projekto Creative LAB tikslas - ugdyti studentų verslumo ir kūrybiškumo kompetencijas Šiaurės, Vidurio ir Pietų Lietuvos aukštosiose mokyklose. Projektas "Creative LAB"  yra unikalus ir inovatyvus, nes  jaunimo verslumo ugdyme taikomos metodikos remiasi gerųjų pasaulinių verslumo ugdymo praktikų analize (Berkeley university, Stanford university, Harvard‘o I-Lab, Oxford Said business school, Berkeley Center for Entrepreneurship & Technology, Alto Design factory, Skandinavijos ir UK verslumo ugdymo modeliai). Verslumo, kūrybiškumo bei socialinio verslumo ugdymo kompetencijos paremtos naujausiomis pasaulinėmis metodikomis  (Business Model canvas, Business Model You, Lego Serious Play, Design Thinking, NLP ir Narrative approach) praktiniu naudojimu ugdant jaunimo verslumo kompetencijas bei adaptacija Lietuvos kontekste. (2017 m. VšĮ VDU Verslo Praktikų centro “Verslumo akademija” atrinkta tarp 50 geriausių gerosios praktikos atvejų Europoje ir pasaulyje “UNIVERSITY – BUSINESS COOPERATIONS” srityje. (www.ub-cooperation.eu). Nuo 2014 m. įgyvendinta ir sukurta verslumo ugdymo platforma, jungianti virš 50 verslo ir socialinių partnerių, kurioje mokymus praėjo virš 600 studentų bei moksleivių. Idiegtas unikalus įmonės ar socialinės problemos (atvejo) sprendimo modelis, kuris remiasi  iššūkių sprendimu tarpdisciplininėje komandoje. Tai interaktyviausia  veikla, kurios metu studentai aktyviai bendradarbiauja su įmonėmis ar socialiniais partneriais ir sprendžia jų pateiktus iššūkius. Komandos yra formuojamos iš įvairių krypčių studentų, kurie kartu su mentorių ir koordinatorių komanda mokosi analizuoti  problemas ir kelti idėjas. Viso dalyvaus 330 asmenų (297 studentų ir  33 dėstytojų). Veiklos apims studentus iš 5 studijų krypčių.  Projekto trukmė: 28 mėn.


„Telšių regiono savivaldybes jungiančių turizmo trasų informacinės infrastruktūros plėtra“

Telšių rajono savivaldybės administracija

Projekto tikslas - padidinti Telšių regiono kultūros ir gamtos paveldo aktualumą, lankomumą ir žinomumą. Projekto įgyvendinimo metu planuojama prisidėti prie Telšių regiono lankytinose vietose besilankančių turistų ir lankytojų informuotumo apie lankytinas vietas ir objektus didinimo, gerinant turizmo informacijos kokybę, aprėptį ir apimtį. Pagrindinės investicijos susijusios su turizmo informacinės sistemos infrastruktūros gausinimu – kelio ženklų (Nr. 628 ir 629), nukreipiančiųjų rodyklių pėstiesiems, informacinių stendų ir pan. objektų įrengimu prie lankytinų objektų suderintame turizmo maršrute, esančiame Telšių regione. Bendras įrengtų turizmo informacinės infrastruktūros objektų skaičius - 448 vnt.Projektas įgyvendinamas kartu su partneriais Mažeikių, Plungės rajonų ir Rietavo savivaldybių administracijomis.


UAB Kistela investicijos į netechnologinių inovacijų kūrimą ir diegimą

Bendra Lietuvos ir Vokietijos įmonė uždaroji akcinė bendrovė "KISTELA"

UAB „Kistela“ valdo 3 restoranus - Apvalaus stalo klubas, Bona Picerija ir Bona Lounge, kurie yra įsikūrę pačioje Trakų širdyje, ant Galvės ežero kranto, priešais Trakų pilį. Projekto tikslas - investuoti į paslaugų dizaino ir rinkodaros inovacijas įsigyjant kūrybinių ir kultūrinių industrijų sektoriaus paslaugas. Projekto metu bus sukurti nauji paslaugų dizainai trims įmonės padaliniams ir įgyvendintos inovatyvios rinkodaros priemonės. Įgyvendinus projektą įmonė galės teikti paslaugas efektyviau, originaliau ir sukurti daugiau vertės savo klientams. Tai turės teigiamos įtakos įmonės konkurenciniam pranašumui, leis augti įmonės pajamoms, sukurti daugiau darbo vietų ir netgi iš dalies kompensuoti neigiamas pandemijos pasekmes.


"Integralios pagalbos teikimas Vilniaus mieste"

Biudžetinė įstaiga Vilniaus miesto socialinės paramos centras

Projekto tikslas - kokybiškos integralios pagalbos (socialinės globos ir slaugos) namuose darbingo amžiaus neįgaliems asmenims, senyvo amžiaus asmenims plėtra. Projekto įgyvendinimo laikotarpiu integralią pagalbą planuojama suteikti 142 asmenų (neįgalių darbingo ir senyvo amžiaus asmenų), ją teiks 7 mobiliosios komandos, jos naudosis technine baze, užtikrinančia profesionalų, kokybišką, efektyvų integralios pagalbos teikimą "iš vienų rankų". Mobiliųjų komandų sudėtį sudarys socialiniai darbuotojai, lankomosios priežiūros darbuotojai, įgiję ne tik individualios priežiūros, bet ir slaugytojo padėjėjo kompetencijas, slaugytojai, kineziterapeutai, slaugytojo padėjėjai. Sukurtas integralios pagalbos modelis sudarys galimybę šias paslaugas gaunantiems vilniečiams kuo ilgiau gyventi savo namuose, o juos prižiūrintiems šeimos nariams - derinti šeimos ir darbo įsipareigojimus. Projektui viešinti numatomi lankstinukai, plakatai, pranešimai projekto vykdytojo tinklapyje: www.spcentras.lt.


Požeminio vandens būklės monitoringo sistemos stiprinimas

Lietuvos geologijos tarnyba prie Aplinkos ministerijos

Pagrindinis projekto tikslas – stiprinti Baltijos jūros, kitų paviršinių vandens telkinių ir požeminio vandens būklės (ekologinių, biologinių, cheminių, hidrologinių, teršalų apkrovos parametrų) stebėsenos, vertinimo taršos kontrolės ir ir likvidavimo sistemą, taip pat techninius šios sitemos pajėgumus, taip prisidedant prie Baltijos jūros ir kitų paviršinių vandens telkinių būklės gerinimo. Požeminis vanduo sudaro neatsiejamą hidrologinio ciklo dalį, t.y. jo kiekis ir kokybė dalyvauja formuojant paviršinių vandens telkinių būklę. Efektyvūs, operatyvūs ir patikimi požeminio vandens ir geologinės aplinkos tyrimai reikalingi vertinant požeminio vandens išteklių būklę, jos kaitą, išaiškinat užterštas teritorijas, o taip vertinant taikomų aplinksauginių priemonių efektyvumą regioniniu ir lokaliu mastu. Pagrindinė priemonė - grunto ir vandens mėginių fizikinių rodiklių bei cheminės sudėties tyrimai taikant šiuolaikiškus metodus lauko bei laboratorinėmis sąlygomis. Planuojama įsigyti mobiliąją laboratoriją sukomplektuotą padidinto pravažumo automobilyje, kurią sudarytų rentgeno spindulių fluorescensijos spektrometras, kuriuo atliekamas gamtinės aplinkos (dirvožemio, dumblo, uolienų bei grunto) mėginių geocheminės sudėties kiekybinis įvertinimas, nešiojama laboratorija ir pH matuoklis skirti vandens fizikinėms savybėms matuoti lauko sąlygomis.  Padidinto pravažumo, talpus automobilis reikalingas norint pasiekti stebimuosius gręžinius ir tyrimo vietas, dalis kurių yra atokiau nuo gyvenamųjų teritorijų, kaip galima arčiau, nes vandens ir grunto mėginių paėmimui naudojama papildoma įranga (elektros generatoriai, siurbliai, vandens pakėlimo sistemos, rankiniai grąžtai ir t.t.). Detaliems vandens cheminės sudėties tyrimams numatoma įsigyti stacionarų jonų chromatografą


Universiteto MTEP produktų komercinimo plėtra ir antreprenerystės vystymas

Projekto tikslas – didinti Kauno technologijos universiteto (Universiteto) MTEP produktų komercinimo mastą Lietuvos ir užsienio rinkose Įgyvendinant projekto veiklas bus siekiama efektyviai ir kokybiškai pristatyti didžiausią potencialą turinčius Universiteto vystomus MTEP produktus, pasitelkiant ekspertines konsultacijas, tinkamą reprezentacijos paruošimą ir aktyviai įsitraukiant į tarptautinių organizacijų tinklų veiklas ir taip pat atrandant naujas komercializavimui rinkas. Projekto metu bus siekiama efektyvaus ir kokybiško MTEP produktų komercializavimo proceso optimizavimo ir užtikrinimo, taikant kokybės vadybos sistemų reikalavimus. Pasitelkiant papildomas paslaugas bus siekiama kokybiškai paruošti MTEP produktą rinkai ir tinkamai jį pristatyti tarptautinėse parodose, o kartu didinant Universiteto mokslinio potencialo žinomumą tarptautiniu mastu. Sėkmingas projekto veiklų įgyvendinimas prisidės prie ryšio tarp aukštojo mokslo, mokslinių tyrimų ir technologijų ir verslo stiprinimo, prie inovacijų ekosistemos gyvybingumo užtikrinimo bei investicijų į MTEP padidėjimo, siekiant priartėti prie bendro stipriausių pasaulio ekonomikų skiriamos 2.4 % BVP dalies inovacijų vystymui.


TEN-T tinklo kelio E41 modernizavimas

Akcinė bendrovė Vidaus vandens kelių direkcija

Nemuno upės, kuria nuo Kauno iki Atmatos žiočių eina TEN-T tinklo vidaus vandenų kelias E41,  laivakelis kasmet yra užnešamas nešmenimis. Seklumų formavimąsi skatina tai, kad hidrotechnikos statiniai - bunos, esančios Nemuno upėje, dėl blogos techninės būklės neatlieka savo funkcijos. Siekiant sumažinti vagos užnešimą nešmenimis, būtina sutvarkyti esamas ir, esant poreikiui, įrengti naujas bunas. Šiuo projektu sprendžiama problema – nesudaromos tinkamos laivybai sąlygos tarptautinės  reikšmės kelyje E41 - kelias E41 neatitinka vidaus vandenų kelių naudotojų poreikių.Projekto tikslas - pagerinti  laivybos sąlygas TEN-T tinklo vidaus vandenų kelyje E41.Projektas bus įgyvendinamas Nemuno upės ruože nuo 225,6 km Kaune iki 126 km ir nuo 106 km iki 0 km, Atmatos žiočių.Modernizavus kelią, rekonstruotos bunos formuos tiesesnį ir siauresnį laivakelį, kurį susiaurėjusi srovės tėkmė natūraliai gilins, o dalis sąnašinio grunto nusės tarpbuniuose. Bunoms formuojant laivakelį, bus sudarytos sąlygos Įmonei išlaikyti kelio matmenis vykdant kasmetinius kelio priežiūros darbus, pavyzdžiui, laivakelyje kasmet nusėdantį sąnašinį gruntą pašalins žemsiurbės, vykdančios kelio valymo darbus. Tikėtinas tiesioginis poveikis projekto tikslinėms grupėms – išlaikomi nustatyti kelio matmenys.


Keltuvų judėjimo negalią turintiems žmonėms, dviračių laikiklių ir švieslenčių įrengimas autobusuose

Investicija siekiant pagerinti viešojo transporto pasiekiamumą įrengiant keltuvus judėjimo negalią turintiems žmonėms bei švieslentes autobusuose - regėjimo, klausos negalią turintiems žmonėms. Taip pat siekiant pagerinti darnaus ir ekologiško transporto sąlygas įrengiant bei dviračių laikiklius, skirtus dviračių vežimui.


Pavienių ląstelių transkriptomikos-genomikos tyrimų paralelinės-laboratorijos įsteigimas

XXI a. neabejotinai yra laikomas žmogaus genomo amžiumi. Nuolat tobulėjančios technologijos ir jų sąlygojami atradimai atvėrė visiškai naujas galimybes šifruojant genomo koduojamas biologines funkcijas, tiriant ligų atsiradimo priežastis ar vystant naujus gydymo būdus. Tačiau, didelė dalis mokslinių ir klinikinių tyrimų rezultatų rodo, jog į gydymą, net ir esant tai pačiai ligos diagnozei, individai dažniausiai reaguoja skirtingai [13]. Tokio nehomogeniško atsako priežastis, kai kuriais atvejais gali būti paaiškinta DNR mutacijomis, tačiau dar dažnesniu atveju to priežastis yra ląstelių biologinio atsako heterogeniškumas. Net ir turinčios tą patį genomą, žmogaus ląstelės yra užprogramuotos atlikti specializuotas funkcijas. Tokį funkcinį ląstelių pasiskirstymą lemia ne genomo pakitimai, bet būtent jų genų raiška. Kompleksinių ligų atveju, genų raiškos skirtumai nulemia visiškai skirtingą atsaką į sudėtingiausias terapijas su atitinkamais padariniais. Gebėjimas išanalizuoti individualių ląstelių genų raišką gali padėti parinkti efektyvesnį, personalizuotą gydymo būdą, atsižvelgiant į paciento genetinę ar audinį sudarančių ląstelių funkcinę būseną. Šio projekto idėja remiasi tuo, jog nepriklausomai nuo audinio tipo, klinikiniai mėginiai yra itin heterogeniški susidedantys iš daugybės įvairių ląstelių, kurios atlieka specializuotas funkcijas. Norint geriau suprasti kompleksines žmogaus ligas yra būtina atlikti klinikinių mėginių genų raiškos analizę, ne homogenizatuose, bet pavienių ląstelių lygyje. Atsižvelgiant į tai šio projekto tikslas yra išvystyti technologiją įgalinančią atlikti pavienių ląstelių genų raiškos analizę su įvairaus tipo klinikiniais mėginiais ir įsteigti paralelinę transkriptomikos-genomikos laboratoriją. Šių veiklų rezultate bus įgytos kompetencijas leidžiančias sudaryti pasirinktų patologijų genų raiškos žemėlapius, kurie savo ruožtu leis geriau suprasti ligų sukeliamus biologinius pakitimus ir galimai pasiūlyti efektyvesnį gydymą.


Uogų išspaudų biorafinavimo technologijų vystymas, kuriant ir komercializuojant inovatyvius produktus

Teikiamo projekto tikslas  – intensyvinti KTU Maisto mokslo ir technologijos kompetencijos centro veiklas, skirtas MTEP grįstų uogų išspaudų biorafinavimo technologijų vystymui, išbandymui ir komercializavimui, sukuriant inovatyvius skaidulinių medžiagų produktus ir juos pritaikant maisto produktų mitybinės vertės gerinimui bei papildomų sveikatai naudingų savybių suteikimui. Šio projekto metu, nuosekliai pritaikius ir ištyrus skaidulinių medžiagų iš uogų išspaudų kompleksinius ekstrakcijos ir fermentinio apdorojimo procesus bus sukurti trys skaidulinių medžiagų produktai, pasižymintys skirtingomis savybėmis, tikslingai parinktomis priklausomai nuo jų panaudojimo maisto produktų arba gėrimų gamyboje. Planuojamas projekto rezultatas - pateiktos trys patentinės paraiškos: skaidulinėms medžiagoms iš uogų išspaudų su hiperglikeminėmis savybėmis ir hipocholesteroliniu poveikiu; mikrokapsulėms su konroliuojamu probiotikų ir prebiotikų atpalaidavimu virškinamajame trakte; prebiotiniu poveikiu pasižymintiems oligosacharidams iš uogų išspaudų, skirtiems vyresnio amžiaus žmonių mitybai.


Integruotų priklausomybės ligų gydymo paslaugų kokybės ir prieinamumo gerinimas

Respublikinis priklausomybės ligų centras

Projekto tikslai:1. Sukurti integruotą ankstyvosios diagnostikos, priklausomybių gydymo ir socialinės pagalbos sistemą, kuri padidins asmens ir visuomenės sveikatos priežiūros bei socialinių paslaugų prieinamumą ir kokybę asmenims, piktnaudžiaujantiems alkoholiu ir kitomis psichoaktyviosiomis medžiagomis, socialinės rizikos šeimoms ir jose gyvenantiems vaikams. Siekiant efektyvaus veiklos organizavimo ir paslaugų prieinamumo gerinimo numatoma parengti integruotos sistemos diegimo savivaldybėse tvarkos aprašus, aiškiai nustatant įstaigų, teikiančių priklausomybės ligų diagnostikos, gydymo ir socialinės integracijos paslaugas tarpinstitucinio bendradarbiavimo principus. 2. Kelti priklausomybės ligų srityje dirbančių specialistų kvalifikaciją ir profesinius sugebėjimus. Specialistų apmokymas kels bendrą teikiamų paslaugų kokybę su tikslu mažinti atkryčio galimybę bei didins specialistų darbo našumą. Specialistai galės plačiau taikyti atvejo vadybos, motyvacinio interviu, ankstyvosios diganostikos ir kitus, mokslu pagrįstus, pagalbos metodus.Projektas įgyvendinamas kartu su 15-lika savivaldybių iš 10-ties Lietuvos apskričių.Projekto veiklos ir rezultatai: Kokybinis dabartinės situacijos tyrimas, integruotos sistemos tvarkos aprašų parengimas 15-oje Lietuvos savivaldybių, integruotos sistemos diegimas 15-oje Lietuvos savivaldybių, 2 tarptautinės konferencijos, 30 apskritojo stalo diskusijų, 30 visuomenės informavimo renginių, įdiegtos integruotos sistemos vertinimo tyrimas, mokymai atvejo vadybos, motyvacinio interviu, intervizijų vedimo, žemo slenksčio, priklausomybės nuo alkoholio ankstyvos diagnostikos, ankstyvojo alkoholio vartojimo rizikos įvertinimo, užkrečiamųjų ligų prevencijos temomis (apmokyta virš 3000 specialistų), priklausomybės konsultantų rengimas (parengta 120 specialistų).


LMTA studijų miestelio, Olandų g., Vilniuje, sukūrimas (I etapas)

Lietuvos muzikos ir teatro akademija (toliau - LMTA, Akademija) - virš 80 m. patirties turintis meno universitetas, kurio tikslas - rengti aukščiausios klasės meno srities specialistus, užtikrinant studijų kokybę, prilygstančią geriausiems ES universitetams. LMTA veiklos rezultatas - absolventai, apdovanoti prestižiniais Lietuvos, užsienio meno srities apdovanojimais, tapę garsiausiais atlikėjais, meno srities specialistais.Tačiau, LMTA infrastruktūra neatitinka šiuolaikinių studijų poreikių, specifikos; pastatai avarinės būklės, išsibarstę Vilniaus m., o pastatų būklė kenkia studijų kokybei, kelia grėsmę studijų programų tęstinumui, neleidžia išnaudoti LMTA potencialo šalies bei tarptautiniu mastu.LMTA, siekdama kelti studijų kokybę, modernizuojant studijų aplinką, koncentruojant infrastruktūrą, ketina statyti Studijų miestelį, Olandų g., Vilniuje. Studijų miestelio projektas bus įgyvendinamas dviem etapais. Projekto I etapo metu bus suprojektuotas Studijų miestelio kompleksas bei pastatyti: Teatro ir kino fakultetas, Mažasis salių blokas.Projekto I etapo įgyvendinimo metu bus koncentruota ir modernizuota, pagrindinė Teatro ir kino fakultetų infrastruktūra, skirta teatro, šokio bei kino specialybės dalykų dėstymui, dėl to ženkliai gerės minimuose fakultetuose dėstančiųjų dėstytojų bei pagalbinio personalo ir studijuojančiųjų studentų sąlygos, kils Akademijoje dėstomų specialybės dalykų studijų kokybė. Mažasis salių blokas sudarys naujas galimybes kino studijų programos studentams.LMTA Studijų miestelis - tai kokybiškam meno specialistų rengimui, šiuolaikinius studijų reikalavimus atitinkanti koncentruota infrastruktūra, užtikrinanti aukštą studijų kokybę.


Kraujotakos sistemos ligų antrinė prevencija Šiaulių apskrityje: sveikesnės visuomenės link

Viešoji įstaiga Šiaurės Lietuvos kolegija

Projekto tikslas – teikti informaciją kraujotakos sistemos ligų antrinės prevencijos srityje Šiaulių apskrities tikslinių teritorijų savivaldybių gyventojams (Akmenės, Joniškio, Pakruojo ir Radviliškio), didinant jų sveikatos raštingumą ir gerinant gyvenimo kokybę. Tikslinė grupė - 2000 Šiaulių apskrities tikslinių teritorijų savivaldybių (Akmenės, Joniškio, Pakruojo, Radviliškio rajonų) gyventojų, turinčių kraujotakos sistemos problemų, patiriančių šios rūšies sveikatos negalavimų ir sergančių kraujotakos sistemos ligomis. Numatoma, kad 1001 ar daugiau asmenų bus iš šių rajonų kaimo vietovių. Tikslinės grupės teritorinė struktūra –  po 500 asmenų iš kiekvieno rajono: Akmenės, Joniškio, Pakruojo, Radviliškio (vidutiniškai po 250 asmenų kiekviename rajone gyvenančių kaimo vietovėse). Įgyvendinant projektą bus įsigytas portatyvus kūno sudėties analizatorius (toliau - Analizatoriaus ). Bus vykdomi informaciniai ir praktiniai mokymai „Kraujotakos sistemos revizija – laiku atpažink, reaguok, valdyk“ (8 val.), apimantys  tikslinei grupei aktualias temas, atitinkančias strateginių sveikatos gerinimo dokumentų turinį.  Mokymuose bus naudojami patyriminio, reflektyvaus mokymo elementai, taikomas atvejo analizės metodas, demonstracinis mokymas.  Mokymuose naudojant Analizatorių bus įvertinta visų mokymų dalyvių kraujotakos sistemos ligų bei jų progresavimo rizikos. Tokio tyrimo integravimas į mokymus užtikrins didesnį teikiamos informacijos įtaigumą ir mokymų veiksmingumą. Siekiant užtikrinti kuo tolygesnį ir kaimo vietoves siekiantį kraujotakos sistemos ligų antrinės prevencijos veiksmų vykdymą, į mokymų veiklą bus tiesiogiai įtraukti ir įdarbinti vietiniai mokymų koordinatoriai (seniūnijų, bendruomenių ar organizacijų lyderiai), kurie savo aplinkoje vykdys mokymų dalyvių pritraukimą bei mokymų grupių formavimą. Mokymai tiesiogiai prisidės prie Šiaulių apskrities tikslinių teritorijų savivaldybių gyventojų ilgaamžiškumo didinimo, sveikatos ir gyvenimo kokybės gerinimo.


Gintaro gaminių technologijų komercinimas (AMBERTAU)

Projektu siekiama pagaminti ir išbandyti, autonomiškai, be aptarnaujančio personalo pagalbos (išskyrus užpildymą ir gatavos produkcijos iškrovimą) veikiančių daugialaipsnio gaminių rūšiavimo pagal formą ir dydį įrenginių komplekto bandomąją partiją ir pristatyti potencialiems vartotojams rinkos segmentuose, kuriuose ši problema aktuali. Komplektas susideda iš 2-jų įrenginių, pritaikytų labai nevienalyčiams gaminiams rūšiuoti į klases, kiekvienoje iš kurių sukaupiami formos ir dydžio požiūriu artimi gaminiai. Abiejų įrenginių veikimas  grindžiamas skirtingais veikimo principais. Vienu atveju įrenginys leidžia efektyviai rūšiuoti/atskirti plokščius ir pailgus gaminius, t.y. kai vienas ar du iš jo X,Y, Z matmenų stipriai skiriasi nuo vieno ar abiejų likusių. Antruoju atveju įrenginys specialiai pritaikytas rūšiuoti skirtingo dydžio gaminius, kai šių X, Y ir Z matmenys yra panašios eilės, t.y. skiriasi santykinai nedaug. Esminis skiriamasis abiejų naujųjų įrenginių bruožas yra tas, kad specialių techninių sprendimų dėka juose yra išspręsta rūšiavimo sietų užsikimšimo problema, kuri yra būdinga daugumai rinkoje esančių panašios paskirties įrenginių. Tai leidžia naujuosius įrenginius eksploatuoti be nuolatinės aptarnaujančio personalo priežiūros ir tokiu būdu  radikaliai taupyti darbo laiko sąnaudas bei su tuo susijusius kaštus.

04 Makroregioninio bendradarbiavimo teritorija


Kompiuterinės, struktūrinės ir sistemų biologijos centras (CossyBio)

Projektu siekiama sudaryti sąlygas mokslo bendruomenei suprasti ir valdyti biologinius procesus molekuliniu lygmeniu, plėtojant biomolekulių struktūros ir funkcijos bei biologinių sistemų mokslinius tyrimus ir kompiuterinį modeliavimą, ir kurti aukštos pridėtinės vertės mokslinius rezultatus. Projekto apimtyje Lietuva taps tikrąja Europos Molekulinės Biologijos Laboratorijos (EMBL) nare bei Struktūrinės biologijos infrastruktūros (Instruct-ERIC) nare. CossyBio jungia Vilniaus universiteto Gyvybės mokslų centro Biotechnologijos ir Biochemijos institutų, Lietuvos sveikatos mokslų universiteto Neuromokslų instituto mokslinių tyrimų infrastruktūrą.  Siekiant tapti pilnaverte tarptautinės MTEP infrastruktūros nare ir išlikti konkurencinga, CossyBio infrastruktūra privalo būti lygiavertė lyderiaujančioms pasaulio infrastruktūroms, todėl būtina infrastruktūros plėtra ir modernizavimas. Papildomos infrastruktūros poreikis susijęs su kritine gyvybės ir sveikatos mokslų, farmacijos ir biotechnologijos pramonės priklausomybe nuo galimybių suprasti ir valdyti biologinius procesus molekuliniu lygmeniu. CossyBio vienas tikslų – tapti pirmaujančiu naujos kartos struktūrinės biologijos tyrėjų rengimo centru. CossyBio infrastruktūros ištekliai bus naudojami tarptautiniu mastu pripažįstamų tyrėjų grupių, pvz.: pasaulinio pripažinimo yra sulaukę prof. V. Šikšnys dėl genomo redagavimo įrankio CRISPR/Cas9 atradimo, prof. S. Klimašauskas įvertintas prestižine Europos mokslo tarybos (ERC) dotacija. Neabejojama, kad tyrimų, kurie bus atliekami CossyBio ir tarptautinių infrastruktūrų pagrindu, rezultatai prisidės prie reikšmingų biomedicinos mokslų atradimų, kurie gali būti pritaikyti klinikinėje praktikoje susirgimų efektyviam gydymui ir prevencijai. Lietuvai įsijungus į stipriausius Europoje gyvybės mokslų tinklus - EMBL ir Instruct-ERIC - bei atnaujinus CossyBio infrastruktūrą, būtų sukurtos sąlygos gyvybės mokslų ir technologiniam proveržiui, skatinančiam reikšmingą biotechnologijos, bi


„Turi profesiją-turi ateitį!“

Siekiant, kad profesinė mokykla taptų mokykla visiems bei sėkmės garantu įtraukiojo ugdymo plėtrai, ypatingas dėmesys turėtų būti skiriamas mokiniams iš socialiai jautrių grupių, t. y. mokiniams, turintiems specialiųjų ugdymosi poreikių ir/ar patiriantiems socialinę atskirtį. Projekto tikslas - užtikrinti galimybę šiems mokiniams  įgyti profesiją. Tikslo bus siekiama, padedant mokiniams atrasti save profesijų pasaulyje, sudarant tinkamas sąlygas ir užtikrinant visas reikalingas pagalbas mokantis ir įgyjant profesiją, aprūpinant būtinomis mokymo priemonėmis ir mokomąja medžiaga, organizuojant turiningą popamokinę veiklą, tobulinant pedagogų profesinę kvalifikaciją. Projekto įgyvendinimo laikotarpiu numatoma užtikrinti galimybę įgyti profesiją 300 mokinių iš socialiai jautrių grupių. 10-tyje pagal tam tikrus kriterijus atrinktų profesinių mokyklų bus teikiama pagalba mokantis, organizuojamos popamokinio užimtumo grupės, palydėjimas į darbo rinką. Siekiant padėti mokiniams  atrasti save profesijų pasaulyje, numatoma įsigyti įrankius, skirtus mokinių, turinčių specialiųjų ugdymosi poreikių, profesiniam kryptingumui įvertinti, apmokyti specialistus jais naudotis ir šių įrankių pagalba padėti pasirinkti tinkamą profesiją. Regioniniu principu šiais įrankiais bus aprūpintos 17 Pedagoginių psichologinių tarnybų. Projekto įgyvendinimo laikotarpiu numatoma padėti pasirinkti profesiją 650 mokinių.  Siekiant, kad profesinių mokyklų bendruomenės būtų pasirengusios profesionaliai ir kokybiškai ugdyti mokinius, turinčius specialiųjų ugdymosi poreikių, numatoma tobulinti mokytojų ir švietimo pagalbos specialistų kvalifikaciją -  projekto įgyvendinimo laikotarpiu numatoma organizuoti mokymus aktualiomis profesinių mokyklų bendruomenėms temomis, kuriuose kvalifikaciją patobulins 2000 profesinių mokyklų darbuotojų. Projekto veiklos sudarys prielaidą kokybiškam ir efektyviam mokinių ugdymui ne tik projekto įgyvendinimo laikotarpiu, bet ir jam pasibaigus.


Naujo tipo (inovatyviųjų ir ikiprekybinių) viešųjų pirkimų skatinimas

Mokslo, inovacijų ir technologijų agentūra

Projekto tikslas – sumažinti korupcijos atsiradimo ir plitimo veiksnius viešajame sektoriuje ugdant perkančiųjų organizacijų kompetencijas ikiprekybinių ir inovatyviųjų viešųjų pirkimų vykdymo srityje. Projekto įgyvendinimo metu bus sukurtas ekspertinis kompetencijos tinklas, parengta metodologinė informacija, pavyzdiniai dokumentai ir organizuoti mokymai perkančiųjų organizacijų darbuotojams. Įgyvendinus projekto veiklas bus pakelta perkančiųjų organizacijų darbuotojų kompetencija rengiant naujo tipo viešųjų pirkimų dokumentus, vykdant pirkimo sutarčių priežiūrą, tokiu būdu sukuriant prielaidas didesniam naujo tipo (inovatyvių ir ikiprekybinių) viešųjų pirkimų skaidrumui, minimizuojant korupcijos pasireiškimo rizikas Lietuvos perkančiosioms organizacijoms perkant inovatyviuosius produktus.


Komunalinių atliekų tvarkymo infrastruktūros plėtra Alytaus regione

UAB Alytaus regiono atliekų tvarkymo centras

Esamos konteinerių stovėjimo vietos Alytaus regiono savivaldybėse neatitinka Kokybės reikalavimuose konteinerinėms aikštelėms nustatytų reikalavimų, trūksta konteinerių pagal atliekų rūšis.Pagal patvirtintą didelių gabaritų atliekų surinkimo (toliau – didelių gabaritų) aikštelių schemą Alytaus regione trūksta 3 didelių gabaritų aikštelių, o esama Druskininkuose jau 2015 m. viršijo planinius pajėgumus.Projektu siekiama Alytaus regiono savivaldybėse išplėtoti komunalinių atliekų rūšiuojamojo atliekų surinkimo infrastruktūrą, atsižvelgiant į daugiabučių, individualių valdų gyventojų ir ūkio subjektų (projekto tikslinės grupės) poreikius. Planuojamos įgyvendinti veiklos:• konteinerinių aikštelių įrengimas ir konteinerių įsigijimas;• didelių gabaritų atliekų surinkimo naujų aikštelių įrengimas (Lazdijų r., Varėnos r. ir Druskininkuose) ir atnaujinimas (Druskininkuose);• biologinių atliekų konteinerių individualioms valdoms plėtra.Projektu bus: 1) Įrengta 397 konteinerinės aikštelės su rūšiuojamajam atliekų surinkimui skirtais konteineriais: 140 antžeminių aikštelių, 180 pusiau požeminių naujai įrengtos ir 71 rekonstruota Druskininkuose, bei 6 požeminės aikštelės.  2) įrengtos 3 didelių gabaritų aikštelės (Lazdijų r., Varėnos r. ir Druskinikuose) ir praplėsta esama Druskininkų aikštelė;3) įsigyti 6891 atskiro maisto atliekų surinkimo prie individualių valdų konteineriai.1 konteinerinėje aikštelėje standartinis konteinerių paketas - mišrių, stiklo, popieriaus ir kartono, plastiko bei maisto atliekų (arba žaliųjų, jei prie kapinių) konteineriai. 1 tekstilės konteineris/ 10-čiai aikštelių.


Vienas iš Valstybinės švietimo 2013–2022 metų strategijos tikslų - pasiekti tokį pedagoginių bendruomenių lygį, kai jų daugumą sudaro apmąstantys, nuolat tobulėjantys ir rezultatyviai dirbantys profesionalūs mokytojai ir dėstytojai.  Šiam tikslui pasiekti, numatyta stiprinti motyvaciją suteikiant galimybių mokytojams ir dėstytojams nuolat tobulinti profesinę kvalifikaciją plečiant kultūrinį akiratį, <...> atrandant įvairesnį pedagoginių funkcijų spektrą; stimuliuoti nuolatinį pozityvios patirties perėmimą ir dalijimąsi tarp dėstytojų bei formaliojo ir neformaliojo švietimo mokytojų, skatinti mokytojų ir dėstytojų judumą šalyje ir tarptautiniu mastu bei kitas keitimosi švietimo idėjomis formas. Tačiau mokytojų, švietimo pagalbos specialistų ugdymo individualizavimo, mokinių įvairovės priėmimo, bendradarbiavimo, siekiant veiksmingo visų mokinių ugdymosi, kompetencijos nepakankamos, todėl šių specialistų kvalifikaciją reikėtų tobulinti. Projektu „Pedagogų ir švietimo pagalbos specialistų kvalifikacijos tobulinimas" siekiama sudaryti sąlygas savivaldybių administracijų švietimo padalinių, švietimo ir švietimo pagalbos įstaigų specialistams susipažinti su kuo platesniu formų, metodų, priemonių spektru, ugdant ir teikiant pagalbą specialiųjų ugdymosi poreikių turintiems, delinkventinio elgesio vaikams ir jų šeimoms, vykdant prevenciją švietimo įstaigose. Planuojama parengti specialistus prekybos žmonėmis bei patyčių ir smurto prevencijos srityse visose Lietuvos savivaldybėse, apmokyti švietimo pagalbos specialistus bei mokytojus naudotis ugdymo metodika, skirta darbui su vaikais, turinčiais autizmo sindromą, bei ugdymo metodika, skirta ankstyvojo ir ikimokyklinio amžiaus vaikų, turinčių autizmo spektro sutrikimų, gebėjimų ir įgūdžių vertinimui;  organizuoti mokymus agresijos prevencijos ir valdymo tema, tęstinius švietimo pagalbos specialistų mokymus; didinti Vaiko minimalios ir vidutinės priežiūros sistemos įgyvendinimo veiksmingumą.


Būk pilietiškas ir atsakingas

Projektą "Būk pilietiškas ir atsakingas" įgyvendins nevyriausybinė organizacija VŠĮ Projektų valdymo ir mokymo centras ir Policijos departamentas prie Vidaus reikalų ministerijos.
Projektas įgyvendina antikorupcinio švietimo ir informavimo veiklas, remiantis gerąja patirtimi, sukaupta ankstesnių projektų metu. Pagrindinis veiklų siekis - didinti jaunų žmonių sąmoningumą ir pilietiškumą , suteikiant žinių apie valstybės turimos informacijos naudojimo ir gyventojų dalyvavimo viešojo valdymo procesuose galimybes bei stiprinti bendruomenės narių gebėjimus ir ugdyti pilietiškus vietos lyderius.  Projektu siekiama perteikti jaunimui gerąją policijos patirtį kovojant su smulkiąja korupcija bei PVMC, kaip nevyriausybinės organizacijos patirtį korupcijos prevencijos viešajame sektoriuje srityje.
Projektas bus įgyvendinamas aštuoniose mažosiose savivaldybėse Vilniaus ir Utenos apskrityse. Renginių ir akcijų metu bus vykdomas aktyvus motyvacinis darbas, netradiciniai informacijos bei patirties pateikimo būdai, modeliuojant įvairias situacijas remiantis sukaupta patirtimi. Tokiu būdu jaunimas ne tik bus aktyviai įtrauktas į veiklas, tačiau greičiau ir lengviau perpras pateikiamą informaciją. Tokiu būdu siekiama ugdyti pilietišką, atsakingą ir sąmoningą jauną žmogų, norintį ir galintį aktyviau dalyvauti viešo valdymo procesuose, nepakantų korupcijai ir nebijantį pranešti apie galimai neskaidrius dalykus, vykstančius viešajame sektoriuje. Numatomas rezultatas - į projekto veiklas bus įtraukta 1215 asmenų (14-29 m. amžiaus), bus suorganizuoti 39 atviri renginiai ir 8 akcijos, įgyvendintas 1 pilietiškumo konkursas, vykdomas aktyvus darbas socialiniuose tinkluose.


Nacionalinis vėžio institutas įgyvendina projektą „Inovatyvių kompleksinių sprendimų onkologinių ligų diagnostikos ir gydymo srityje vystymas Nacionaliniame vėžio institute Vilniuje, Santariškių g. 1“, skirtą modernizuoti ir plėsti onkologinių medicinos paslaugų infrastruktūrą, diegti inovatyvius diagnostikos ir gydymo metodus, siekiant sveikatos priežiūros paslaugų efektyvumo didinimo onkologiniams pacientams. Įsigyta įranga bus skirta ir naudojama chemoterapijos, chirurgijos, radiologijos, reabilitacijos paslaugų teikimui. Įgyvendinus projektą tikslinių teritorijų gyventojų grupėms ir kitų Lietuvos savivaldybių gyventojams bus sudarytos sąlygos gauti savalaikes bei kokybiškas asmens sveikatos priežiūros paslaugas.


Valstybės paramos teikimas daugiabučių namų atnaujinimo (modernizavimo) projektų parengimo ir įgyvendinimo techninei daliai

Lietuvos Respublikos aplinkos ministerijos Aplinkos projektų valdymo agentūra

Atnaujintų (modernizuotų) daugiabučių namų stebėsena rodo, kad įgyvendinus energinį efektyvumą didinančias priemones vidutiniškai galima sutaupyti daugiau nei 40 % energijos, suvartotos prieš daugiabučio namo atnaujinimą. Svarbus veiksnys Daugiabučių namų atnaujinimo (modernizavimo) programos įgyvendinimo sėkmei yra tinkamų sąlygų, tokių kaip finansavimas užtikrinimas. Projekto  įgyvendinimo metu, bus siekiama skatinti daugiabučių namų butų savininkus modernizuoti daugiabučius namus, kurių energijos vartojimas neefektyvus suteikiant 100 proc. paramą Daugiabučių namų atnaujinimo (modernizavimo) programos reikalavimus atitinkančių projektų techninei daliai:1. Projekto ar jo dalies (investicijų plano ir (ar) techninio darbo projekto) parengimo išlaidoms:1.1. investicijų plano parengimo išlaidoms; 1.2. pastato energinio naudingumo sertifikato, parengto ir išduoto prieš atnaujinimo (modernizavimo) priemonių įgyvendinimą, pastato energinio naudingumo sertifikato, parengto ir išduoto po atnaujinimo (modernizavimo) priemonių įgyvendinimo, parengimo išlaidoms; 1.3. atnaujinimo (modernizavimo) techninio darbo projekto parengimo išlaidoms; 1.4. projekto vykdymo priežiūros išlaidoms; 1.5. projekto ekspertizės atlikimo išlaidoms. 2. Projekto įgyvendinimo administravimo išlaidoms;3. Statybos techninės priežiūros išlaidoms.


Skaidrių medžiagų pramoninių lazerinių apdirbimo technologijų vystymas (SKAILAZ)

Valstybinis mokslinių tyrimų institutas Fizinių ir technologijos mokslų centras

Plečiantis plokščiųjų ekranų, fotonikos, mikro-fluidikos, optoelektronikos bei optikos rinkoms atsiranda didelis skaidrių medžiagų apdirbimo technologijų poreikis pasauliniu mastu. Apdirbimo kokybės reikalavimai taip pat smarkiai auga. Reikalingi apdirbimo procesai, užtikrinantys precizinę apdirbimo kokybę bei didelę spartą. Paprastai nanosekundiniai lazerio impulsai užtikrina didelę apdirbimo spartą, tuo tarpu precizinis apdirbimas yra lėtas ir reikalaujantis pikosekundinių impulsų. Tokiu atveju vienos impulso trukmės apdirbimas negali užtikrinti ir aukštos spartos, ir kokybės. Todėl šio projekto metu mes naudosime unikalų hibridinį nanosekundinį – pikosekundinį lazerį (gamintojas UAB Ekspla) gebantį greitai keisti impulso trukmę. Todėl šio projekto tikslas yra sukurti lanksčias skaidrių medžiagų apdirbimo technologijas apjungiant precizinį apdirbimą ir dideles spartas. Tokių technologijų vystymo poreikis yra itin didelis. Mes vystysime keturias skirtingas skaidrių medžiagų apdirbimo technologijas: apdirbimą iš apatinės bandinio pusės (pjovimas, gręžimas, frezavimas), skaidrių medžiagų lazerinį raižymą panaudojant Beselio-Gauso pluoštą bei kelių fokuso židinių optiką, vandeniu asistuotą lazerinę abliaciją bei lazeriu inicijuotą cheminį ėsdinimą. Pagrindiniai projekto rezultatai apims skaidrių medžiagų lazerinių apdirbimo technologijų išvystymą bei komponentų prototipų, skirtų fotonikos pramonei gamybą.


Paviršinių nuotekų tinklų ir jiems priklausančios infrastruktūros rekonstrukcija ir plėtra Utenos mieste

Uždaroji akcinė bendrovė "Utenos komunalininkas"

Projekto tikslas - sumažinti Utenos miesto užtvindymo paviršinėmis nuotekomis riziką ir neigiamą poveikį aplinkai ir ekonomikai.Projekto veiklos:• įrengti paviršinių nuotekų valymo bei apskaitos įrenginius ir paviršinių nuotekų tinklus, reikalingus įrenginiams pajungti prie bendrų baseino tinklų Aukštaisčių g., Pramonės g. ir Vaižganto g. (iš viso 3 valyklos);• įrengti paviršinių nuotekų tinklus Vasaros g. (namai Nr. 41–73), Utenio, Naujoji g. (namai Nr. 21-25), Ąžuolijos g. (namai Nr. 27-31), Ąžuolijos g. (namai Nr. 1-25), Vasaros g. (namai Nr. 15-25), Naujoji g. (namai Nr. 1-17) bei trūkstamus paviršinių nuotekų tinklus Dauniškio daugiabučių gyvenamųjų namų kvartale.• inventorizuoti ir įregistruoti neapskaitytus paviršinių nuotekų tinklus Utenos mieste.Prie projekto tikslinės grupės priskiriami Utenos miesto gyventojai bei verslo subjektai.Teikiama nauda tikslinėms grupėms.Projekto įgyvendinimu suinteresuoti visi miesto gyventojai, kadangi išplėtus paviršinių nuotekų sistemas mažės miesto užtvindymo rizika, pagerės gamtinės aplinkos kokybė, o kartu ir miesto gyvenamosios aplinkos patrauklumas. Taip pat sumažės asfalto dangos ir pamatų išplovimo rizika, o tai didins miesto investicinės aplinkos patrauklumą.Projekto rezultatas.Projektas sudarys galimybes lietaus nuotekas Utenos mieste tvarkyti organizuotai; bus sudarytos prielaidos mažinti miesto užtvindymo paviršinėmis nuotekomis riziką bei gerinama miesto ekonominė aplinka; valant nuotekas bus mažinamas neigiamas poveikis aplinkai, kadangi į gruntą ir/ar paviršinius vandens telkinius pateks valytos paviršinės nuotekos; inventorizavus ir įregistravus nuotakyną, jis pateks į UAB „Utenos komunalininkas“ apskaitomo turto sąrašus, šie nuotakynai taps bendrovės nuosavybė už kurių priežiūra ir tinkamą eksploatavimą ir taps atsakinga bendrovė.


Konteinerinės atliekų surinkimo sistemos tobulinimas ir vystymas Kupiškio rajone

Pagrindinė problema, kurią siekiama spręsti projektu, tai nepakankamas Kupiškio rajono savivaldybės atliekų surinkimo pajėgumas ir neišplėtotas atliekų rūšiavimas rajone. Šiuo metu Kupiškio rajono savivaldybėje nėra įrengtų konteinerinių aikštelių sodų bendrijose bei prie garažų bendrijų, taip pat, ne visose teritorijose užtikrinama, kad gyventojams iki konteinerinės aikštelės atstumas būtų iki 150 metrų, dėl šių priežasčių būtina numatyti naujų aikštelių įrengimą. Siekiant užtikrinti antrinių žaliavų surinkimą, būtinas 6 esamų konteinerinių aikštelių atnaujinimas, kuris apimtų aikštelių rekonstrukciją ir naujų konteinerių, tame tarpe, skirtų antrinių žaliavų surinkimui, įrengimą/pastatymą. Numatoma, kad pagal teritorijos bendrojo plano ir privažiuojamųjų kelių apribojimus, Kupiškio rajono savivaldybėje bus įrengiamos tik antžeminės aikštelės bei pagal minėtus apribojimus numatytos antžeminių aikštelių vietos.Projekto metu siekiant padidinti atliekų surinkimo pajėgumus rajone numatoma įrengti ir atnaujinti antžemines aikšteles, kartu įsigyjant reikalingus konteinerius bei vykdyti visuomenės informavimą atliekų prevencijos ir tvarkymo klausimais. Planuojama, kad tai sudarys sąlygas ne tik tinkamai teikti atliekų tvarkymo savivaldybėje paslaugą, bet kartu leis padidinti surenkamų antrinių žaliavų kiekį bei sukurs/pagerins atskiro komunalinio atliekų surinkimo pajėgumus iki 1013,69 t. Numatoma įrengti/rekonstruoti iš viso 58 antžeminių konteinerinių aikštelių Kupiškio rajono savivaldybėje, ir jose bendrai pastatyti 321 naujus konteinerius. Projekto įgyvendinimo metu numatytas Kupiškio rajono savivaldybės visuomenės informavimo atliekų prevencijos ir tvarkymo klausimais priemonės organizavimas ir vykdymas 2017 m. birželio 1 d.–2018 m. rugsėjo 30 d. laikotarpiu.


Osteoporozės rizikos laipsnio nustatymo sistemos OSTA-R komercinimas

Projekto metu planuojama paruošti komercinimui individualios rizikos sirgti osteoporoze nustatymo sistemą OSTA-R ankstyviems patologiniams pokyčiams įvertinti. OSTA-R sistemoje bus diegiama matematinio modelio (licenzijuoto TRL6 lygio prototipo) IT versija ankstyvosioms su mineralų tankio pokyčiais susijusiomis patologinėmis sisteminėmis organizmo būsenomis įvertinti. Osteoporozės rizikos laipsnio nustatymas pirmiausia aktualus implantologams, kadangi implantavimas, žinant tikslią paciento diagnozę, yra palyginamo sėkmingumo, kaip ir implantuojant sveikam (osteoporoze nesergančiam) pacientui. Pasaulinės implantų rinkos augimo tendencijos (2020 m. statistikos duomenimis, statista.com) yra nuo 72 mlrd. JAV dolerių 2016 m. iki 107 mlrd. JAV dolerių 2023 metais. Šiuo metu siektinas implantacijos sėkmės procentas yra apie 98 procentus (finansiškai išreikšti 2 procentai rinkos 2016 m. kainomis būtų apie 1,4 mlrd. JAV dolerių, 2023 m. kainomis - apie 2,1 mlrd. JAV dolerių), ir pacientai skatinami perspėti implantologą apie galimus rizikos veiksnius, galinčius įtakoti gydymo plano sudarymą. Pirmuoju tokios rizikos veiksnių įvardijamas mažas kaulinio audinio tankis, o OSTA-R sistema yra skirta ankstyviesiems pokyčiams nustatyti pagal antrą kartą panaudojamus tyrimų duomenis (nedidinant radiologinės apšvitos bei taupant pacientų laiką bei pinigus).


Specializuotų slaugos ir socialinės globos namų įkūrimas Marijampolės savivaldybėje

Prisidėdami prie 2014-2020 metų nacionalinės pažangos programos, Marijampolės specialieji socialinės globos namai (Marijampolės SSGN) siekia pradėti teikti specializuotos slaugos ir socialinės globos paslaugas naujai pastatytame specializuotų slaugos ir socialinės globos paslaugų padalinyje, įgyvendinant priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“.Pagrindinė Projektu sprendžiama problema yra visoje pietvakarių Lietuvoje nepakankamas specializuotos slaugos ir socialinės globos paslaugų prieinamumas suaugusiems asmenims su sunkia proto ir (ar) psichine negalia, kuriems yra reikalinga nuolatinė specializuota slauga ir globa.Projektu siekiama sukurti sąlygas ir sudaryti galimybes gauti individualias pagal poreikius paslaugas kiekvienam asmeniui su negalia, kuriam yra nustatytas poreikis slaugai – globai. Siekiant šio tikslo numatoma statyti naują pastatą ir jame įsteigti 40 vietų specializuotos slaugos ir socialinės globos namus, kuriuose apsigyvens 19 Didvyžių socialinės globos namų (Didvyžių SGN) ir 21 Kalvarijos socialinės globos namų (Kalvarijos SGN) gyventojų, o pasikeitus apgyvendinimo poreikiui iš šių įstaigų - Marijampolės regiono savivaldybėse gyvenantys asmenys su proto ir (ar) psichine negalia. Projekto rezultatas yra socialinė nauda – teikiamų specializuotos slaugos ir socialinės globos paslaugų kokybė Marijampolės SSGN,  Didvyžių SGN ir Kalvarijos SGN gyventojams.


80 kW galios saulės elektrinė

UAB „Veiverių majonezas“ jau daugiau kaip 12 metų sėkmingai veikianti majonezo ir padažų gamybos įmonė. Siekdama išlaikyti aukštą produktų kokybę ir sumažinti produkcijos savikainą, įmonė nuolat diegia ir įgyvendina technologines, vadybines, aplinkosaugines ir kt. priemones.Projekto metu numatoma įsigyti ir instaliuoti 80 kW galios saulės elektrinę, kuri tenkintų įmonės energijos poreikius bei leistų mažinti energijos kaštus. Išnaudodama saulės energiją ir diegdama kitas energijos taupymo priemones, įmonė prisidės prie gamtos išteklių tausojimo ir neigiamo ūkinės veiklos poveikio aplinkai mažinimo.


Profesinio mokymo ir mokymosi visą gyvenimą populiarinimas Lietuvoje

Kvalifikacijų ir profesinio mokymo plėtros centras

Lietuvoje besimokančiųjų skaičius tiek pagal profesinio mokymo programas, tiek pagal neformaliojo suaugusiųjų švietimo programas yra žemesnis už ES vidurkį. Eurostat duomenimis profesinį mokymąsi po pagrindinės mokyklos renkasi beveik du kartus mažesnė mokinių dalis negu vidutiniškai ES (Lietuvoje 2010 - 2014 m.  28 proc., ES – apie 50 proc.). Be to, Eurostat duomenimis Lietuvoje žemas mokymosi visą gyvenimą rodiklis (dalyvavimas mokymosi procese per paskutines 4 savaites)  tarp 25-64 metų gyventojų buvo 5,5 proc. (Europos Sąjungos vidurkis 2015 m. – 10,6 proc.). Projekto tikslas – didinti profesinio mokymo patrauklumą ir populiarinti mokymosi visą gyvenimą sampratą. Tikslinė grupė - mokiniai, mokytojai, tėvai ir kiti suaugusieji. Profesinio mokymo ir MVG įvaizdžio gerinimui ir populiarinimui numatytos įvairios veiklos ir priemonės: profesinio meistriškumo konkursų organizavimas ir viešinimas, įvaizdžio gerinimas įvairiomis žiniasklaidos formomis, siekiant, kad jos būtų patrauklios kuo įvairesnėms ir platesnėms visuomenės grupėms – viešinimas televizijoje, radijo laidose, viešųjų erdvių ekranuose, socialiniuose tinkluose ir t.t. Projektas prisidės prie profesinio mokymo patrauklumo didinimo, teigiamų tėvų nuostatų dėl profesinio mokymo formavimo, mokymosi profesinėse mokyklose prestižo kėlimo. Projekto metu suaugusieji plačiau sužinos apie įvairias patrauklias mokymosi visą gyvenimą galimybes, geriau supras mokymosi visą gyvenimą svarbą, įsisąmonins, kad nuolatinis mokymasis svarbus kiekvienam suaugusiajam, siekiant išlikti konkurencingu darbo rinkoje, tenkinti asmeninio tobulėjimo poreikius ir pan.


Darnaus judumo priemonių diegimas Telšių mieste

Projekto tikslas - sukurti subalansuotas, efektyviu išteklių ir šiuolaikinių technologijų naudojimu grindžiamas darnaus judumo sistemas Telšiuose. Projekto įgyvendinimo metu bus įrengiami keleivių laukimo paviljonai viešojo transporto stotelėse, įrengiamos elektroninės švieslentės viešojo transporto stotelėse, informuojančios apie atvykstančius autobusus, laiką, maršrutus, rekonstruojami Muziejaus gatvėje esantys šaligatviai, pėsčiųjų takai bei pritaikoma infrastruktūra specialiųjų poreikių turintiems asmenims (žmonėms su negalia, senyvo amžiaus asmenims, šeimoms su vaikais vežimėliuose ir kt.). Projekto naudą pajus Telšių miesto gyventojai bei atvykstantys svečiai, kurie naudosis Telšių miesto viešojo transporto infrastruktūra. Projekto rezultatai padidins visuomeninio transporto patrauklumą, vartotojų skaičių, bus užtikrintas geresnis viešojo transporto paslaugų prieinamumas vartotojams, pagerinta teikiamų paslaugų kokybė. Projekto įgyvendinimo metu įdiegtos priemonės specialiųjų poreikių turintiems asmenims ženkliai pagerins jų judėjimą bei galimybes naudotis viešuoju transportu.


Kretingos miesto plėtros strategijos rengimas

Vienas iš pagrindinių 2014-2020 metų ES fondų investicijų veiksmų programos prioritetų yra bendruomenės inicijuojama vietos plėtra, pagrįsta principu „iš apačios į viršų“. Kretingos rajono savivaldybė ėmėsi iniciatyvos suvienyti verslo įmones, nevyriausybines organizacijas, kurios diskutuodamos padėtų atrasti būdus kaip mažinti socialinę atskirtį ir didinti užimtumą. Šiuo tikslu buvo įkurta Kretingos miesto VVG, kuri sieks pagerinti vietines įsidarbinimo galimybes ir padidinti socialinę bendruomenės integraciją, išnaudojant vietos valdžios, verslo ir bendruomenės ryšius. Šio projekto tikslas - parengti Kretingos miesto plėtros strategiją, skirtą socialinės integracijos didinimui ir užimtumo skatinimui mieste, sutelkiant vietos valdžios, verslo ir bendruomenės atstovus. Iki šiol buvo suorganizuoti 2 informaciniai susitikimai su asociacijos nariais ir vietos bendruomenės nariais, atstovaujančiais Kretingos miesto nevyriausybines organizacijas, verslo įmones, savivaldybės biudžetines įstaigas, kurios nėra asociacijos nariai. Minėtų susirinkimų metu dalyvių buvo paprašyta kaip įmanoma plačiau paskleisti informaciją apie rengiamą plėtros strategiją ir paraginti Kretingos miesto gyventojus išsakyti savo idėjas būsimiems projektams. Šiam tikslui pasiekti planuojama suorganizuoti 2 darbo grupes, kurios įtrauks dar didesnį skaičių vietos bendruomenės narių į svarstymą, kokias priemones tikslingiausia pasitelkti, sprendžiant užimtumo ir socialinės atskirties problemas. Be to, vietos bendruomenė apie plėtros strategijos rengimą bus informuojama publikuojant informaciją vietos laikraščiuose ir interneto tinklapiuose. Šiuose tinklapiuose bus sudaryta galimybė pareikšti savo nuomonę visiems vietos bendruomenės nariams. Atsižvelgiant į minėtų renginių metu surinktą informaciją, bus atlikta išsami situacijos ir bendruomenės poreikių analizė, apibendrintos ir susistemintos bendruomenės narių išsakytos idėjos bei parengta plėtros strategija.


Biomedicininio algoritmo prototipas skaitmeniniu oftalmoskopu gautų vaizdų apdorojimui ir jų informatyvumo didinimui

UAB "Softneta" - medicininę programinę įrangą kurianti organizacija, investuoja į produkto inovacijas ir bendradarbiaudama su VšĮ Kauno technologijos universitetu siekia sukurti specializuotą biomedicininių vaizdų apdorojimo algoritmą ir prototipą, skirtą automatiniam akies tinklainės srities aptikimui, jos išskyrimui bei neinformatyvios srities pašalinimui skaitmeniniu oftalmoskopu gautuose vaizduose. Inicijuojamas projektas atitinka sumanios specializacijos prioritetą "Pažangi medicinos inžinerija ankstyvai diagnostikai ir gydymui". Projekto veikla: specializuoto biomedicininių vaizdų apdorojimo algoritmo ir prototipo sukūrimas. Planuojami projekto rezultatai užtikrins galimos tiesioginės ir netiesioginės rizikos diagnostikoje sumažinimą, pagerins e-sveikatos paslaugų kokybę ir modernių gydymo įstaigų informacinių sistemų funkcionavimą. Projekto tęstinumo metu UAB „Softneta“ numato vykdyti eksperimentinę plėtrą integruotdama šį algoritmo prototipą įkuriamus naujus produktus, tobulindama ir suteikdama konkurencinį pranašumą esamiems produktams.


Projekto tikslas - sukurti ir plėtoti kokybišką integralią pagalbos namuose sistemą neįgaliems ir senyvo amžiaus asmenims, teikti konsultacinę pagalbą šeimos nariams. Projektą „Integralios pagalbos plėtra Šilalės rajone“ įgyvendins Šilalės rajono socialinių paslaugų namai. Bus suburtos trys mobilios specialistų komandos, aprūpintos darbui reikalingomis priemonėmis, įranga, automobiliais, sanitarinėmis ir higienos priemonėmis. Integralios pagalbos paslaugos bus teikiamos Šilalės rajono neįgaliems ir senyvo amžiaus asmenims. Projekto įgyvendinimo laikotarpiu integrali pagalba bus suteikta 106 asmenims. Siekiant užtikrinti, kad integralios pagalbos gavėjų artimieji (šeimos nariai) geriau suvoktų bei užtikrintų neįgalių ir senyvo amžiaus asmenų poreikius, slaugytojai teiks konsultacijas 20 šeimos narių. Siekiant skatinti neformalią pagalbą, teikiamą savanorių, kaimynų, bendruomenės narių, bus organizuojamas renginys 10 asmenų. Projektui viešinti numatomi straipsniai, lankstinukai, plakatai.


Inovaciniai mokymai farmacinės įmonės tyrėjams

UAB "Aconitum" – vidutinė gamybinė įmonė turinti savo maisto papildų ir vaistų tyrimo laboratoriją ir inovacijų infrastruktūrą. Įmonė vykdo MTEPI veiklas farmaciniame ir maisto papildų sektoriuje – įmonės kvalifikuoti tyrėjai kuria naujus produktus. Tačiau siekiant išlaikyti rinkos lyderio pozicijas Lietuvoje ir tapti konkurencingai tarptautiniu lygiu, įmonės inovacijas kuriančiam personalui būtina paglinti žinias naujų produktų vystymo srityje. Projekto įgyvendinimu siekiama padidinti pareiškėjo žmogiškųjų išteklių konkurencingumą. Todėl projekto tikslinė grupė yra UAB "Aconitum" tyrėjai. Projekto metu pareiškėjo inovacijų tyrėjai pagilins žinias, būtinas naujų produktų kūrimo veikloms vykdyti. Siekiamas rezultatas: apmokyti 9 įmonės aukštos kvalifikacijos specialistai. Kadangi įmonėje yra vykdomos tęstinės inovatyvios veiklos, siekiama diegti pačias naujausias technologijas, darbuotojams yra labai svarbu pagilinti reikalingas mokslines-technologines žinias, kurios užtikrintų efektyvų naujausių technologijų ir inovatyvių sprendimų panaudojimą naujų produktų (vaistų, maisto papildų) kūrime. Šiuo metu  įmonėje yra daug investuota į gamybos ir tyrimų infrastruktūrą, todėl yra būtini aukšto lygio tyrėjų mokymai, kad būtų užtikrinta sklandi inovacijų plėtra ir naujausių technologijų panaudojimas, todėl ES parama šiam projektui yra būtina.


Geriamojo vandens tiekimo ir nuotekų tvarkymo sistemos renovavimas ir plėtra Vilniaus mieste

Uždaroji akcinė bendrovė "VILNIAUS VANDENYS"

Šiuo projektu siekiama modernizuoti ir išplėsti vandens tiekimo ir nuotekų tvarkymo infrastruktūrą Vilniaus mieste pagal nustatytus paslaugų kokybės, aplinkosaugos ir sveikatos apsaugos reikalavimus: numatyta rekonstruoti problemiškiausias vandentiekio ir nuotekų tinklų atkarpas, pastatyti vandens ruošimo įrenginius Kalnėnuose bei Naujojoje Vilnioje, taip užtikrinant geriamojo vandens kokybę, rekonstruoti Vilniaus nuotekų valyklos nuotekų valymo įrenginius, užtikrinant nuotekų išvalymo kokybę bei vykdyti vandentiekio ir nuotekų tinklų plėtrą Šnipiškių (Šiaurinė ir Pietinė dalys), Naujosios Vilnios mikrorajonuose bei Naujininkų, Antakalnio, Rasų seniūnijose, taip pat sodų bendrijose „Aušra“ ir „Dailė“.


Švėkšnos miestelio infrastruktūros atnaujinimas

Šilutės rajono savivaldybės administracija

Planuojamo projekto veikla - atnaujinti Švėkšnos miestelio viešąją infrastruktūrą, pritaikant ją viešosioms bendruomenės, poilsio, laisvalaikio ir verslo reikmėms, mažinant gyvenimo kokybės netolygumus. Projekto įgyvendinimo metu numatoma atnaujinti viešąją infrastruktūrą (Liepų aikštėje atnaujinti šaligatvius, Švėkšnos parke atnaujinti takus,  Žalgirio gatvės atkarpoje įrengti naują pėsčiųjų ir dviračių taką, apšvietimą). Saugumo užtikrinimui planuojama įrengti vaizdo stebėjimo kameras (Švėkšnos parke ir Liepų aikštėje), sporto infrastruktūros plėtojimas bus užtikrinamas įrengiant lauko treniruoklius,  vaikų žaidimo aikšteles (Švėkšnos parko teritorijoje).Tikimasi, kad sėkmingai įgyvendintas projektas prisidės prie Švėkšnos miestelio infrastruktūros  patrauklumo didinimo, gyventojų užimtumo ir saviraiškos skatinimo, pagerins sąlygas privačių materialinių investicijų pritraukimui.


Informacija apie prisitaikymo prie klimato kaitos internetinėje žiniasklaidoje Lietuvos pavyzdžiu

Projekto esmė yra Europinei ir Pasaulinei visuomenei pristatyti naujausius, šiuolaikiškus tyrimus atliekamus Lietuvoje ir skirtus geresnei komunikacijai prisitaikymo prie klimato kaitos srityje. Pranešimu siekiama dar labiau aktualizuoti informacijos apie prisitaikymą prie klimato kaitos svarbą ir įvertinti šiuolaikinės žiniasklaidos vaidmenį formuojant visuomenės nuomonę.
Žiniasklaida yra vienas iš pagrindinių informacijos apie klimato kaitą šaltinis. Tačiau interneto žiniasklaidos nuomonė gali būti labai prieštaringa, o diskusijos objektas galėtų būti informacijos patikimumas. Be to, prisitaikymo prie klimato kaitos (PKK) procesai žiniasklaidoje vis dar nėra gerai išreikšti. Pagrindinis šio tyrimo tikslas yra surasti, kokius PKK pranešimus teikia interneto žiniasklaidos šaltiniai ir kaip jie kinta, kokie tekstiniai ir vizualūs pranešimai pateikiami, ir koks yra komentarų turinys šiais klausimais? Analizė pagrįsta 3 pagrindiniais interneto žiniasklaidos šaltiniais Lietuvoje (delfi.lt, 15min.lt ir lrytas.lt). Pagrindinė internetinių straipsnių statistinė analizė: PKK dalis palyginta su visa klimato kaitos informacijos turiniu, įvertintas straipsnių autorystė, informacijos konceptualumas, įskaitant erdvinius ir laiko aspektus ir kt. Rezultatai parodė, kad PKK nėra aiškiai pateikta klimato kaitos informacijos kontekste Lietuvoje. Masinės žiniasklaidos reakcija į PKK procesą yra labiau spontaniškas nei sistemingas požiūris. PKK naujienų srauto kilimas gali būti susijęs su pasauliniu (pvz., Paryžiaus sutartimi) ir nacionaliniu (pvz., sausromis, potvyniais ir karščio bangomis) aktualumo lygiu.
Taip pat dalyvavimas didelėje tarptautinėje konferencijoje leis susipažinti su naujausiais pasaulyje atliekamas tyrimais bei rasti galimų partnerių tolimesniam bendradarbiavimui klimato kaitos komunikacijos ir informavimo srityse.


„HALO“ portatyvi automatinė apsaugos sistema

Projektu norima sukurti unikalų produktą HALO, skirtą perimetro stebėsenai ir saugumo užtikrinimui. Projektu bus sukurta optinius ir radarų jutiklius apjungianti sistema, kuri užtikrins pastovų stebėjimą realiu laiku ir lauko sąlygomis. Projekto metu vykdant MTEP veiklas bus siekiama ne tik apjungti jutiklius, bet ir išsiaiškinti kokiems parametrams esant sistema veikia efektyviausiai ją naudojant kaip mobilų įrenginį. Pasaulyje yra nemažai atskirai veikiančių ir mobilių radarų, tačiau nei vienas iš jų neturi pilno funkcionalumo, kuris planuojamas HALO produktui, ypač savybės identifikuoti svarbius objektus (žmones ar transporto priemones) siekiant išvengti netikrų pavojaus signalų.


Maistinių makromedžiagų santykio svorio mažinimo dietoje poveikis kūno kompozicijai bei anoreksigeniniams ir oreksigeniniams signalams

Projekto tikslas – apmokyti studentą dirbti laboratorijoje atliekant mitybos intervencijos tyrimus, išmokyti jį naujų tyrimo metodų ir gautų rezultatų analizės bei interpretacijos. Projekto metu bus tiriamas šiuo metu mitybos moksle ypač aktualus ir kol kas bendro sutarimo neturintis bei daug ginčų keliantis klausimas: kas yra svarbiausia gerinant kūno kompoziciją ir mažinant nutukimą - suvartojamos kalorijos ar specifinis maistinių makromedžiagų santykis dietoje? Šioje diskusijoje išsiskiria dvi oponuojančios viena kitai mokslininkų stovyklos: konservatyvioji, kuri teigia, kad maistinių makromedžiagų sudėtis nėra tokia svarbi, jeigu bendras energijos ir maistinių baltymų suvartojimas yra kontroliuojamas (Hall et al. 2018, JAMA Intern Med), ir antroji, kuri propoguoja mažai angliavandenių turinčias dietas dėl savo pasiūlyto angliavandenių-insulino nutukimo modelio (Ludwig & Ebbeling, 2018, JAMA Intern Med). Panaudodami pelės modelį ir griežtai kontroliuodami visus minėtus veiksnius, šiuo projektu mes tikimės įnešti didesnio aiškumo į šią kontroversišką temą ir nubrėžti praktines mitybos gaires kovoje su nutukimu. Projektui bus užaugintos C57BL/6J linijos pelės, iš kurių turinčioms didžiausią kūno ir riebalinę masę bus paskirstas kalorijų apribojimas taikant vienodo kaloringumo, bet skirtingos makromedžiagų kompozicijos dietas. Dietų pabaigoje su pelėmis bus atliekami energijos metabolizmo, fizinio aktyvumo, gliukozės tolerancijos, kūno kompozicijos matavimai. Be to, iš paimto kraujo serumo ELISA metodu bus įvertinamos sotumo ir alkio hormonų koncentracijos. ELISA reagentus ketiname įsigyti iš projekto lėšų, o pačius matavimus atliks projekto studentas. Iš gautų tyrimo rezultatų studentas parengs mokslinę ataskaitą ir paruoš pristatymą įgyvendinančiosios institucijos rengiamoje mokslinėje konferencijoje


Jūros upės kraštovaizdžio formavimas gamtinio karkaso teritorijoje Rietavo mieste

Jūros upės (kodas 16010001) atkarpa, tekanti pro Rietavą priskiriama prie labai pakeistų upių. Upės atkarpa buvo ištiesinta XX a. 6 dešimtmetyje (vykdant sausinamosios melioracijos projektus), tokiu būdu pažeidžiant ekologinę pusiausvyrą ir sudarkant miesto kraštovaizdį. Siekant atstatyti pažeistą ekologinę būklę ir  kraštovaizdį, tikslinga atlikti darbus, sudarančius sąlygas Jūros upės atkarpos Rietavo mieste renatūralizacijai. Darbai atliekami derinantis prie esamo kraštovaizdžio, nepažeidžiant trečiųjų asmenų interesų. Projekto rezultatai - atstatytos Jūros upės atkarpos Rietavo mieste hidrologinės ir morfologinės sąlygos (sudarant sąlygas upės atkarpos renatūralizacijai), sutvarkyta Jūros upės atkarpos aplinkinė teritorija (pėsčiųjų takai, mažoji architektūra, apželdinimas ir pan.). Projektas vykdomas gamtinio karkaso teritorijoje. Vykdant projektą atkurtas 1 kraštovaizdžio arealas. Teritorija, kurioje bus įgyvendintos kraštovaizdžio formavimo priemonės sieks 2 ha.


Projekto „Tauragės rajono savivaldybės bendruomeniniai šeimos namai“ tikslas - padidinti bendruomenėje teikiamų paslaugų prieinamumą ir kokybę Tauragės rajono savivaldybės gyventojams, plėtoti paslaugas šeimoms, siekiant suteikti kompleksines paslaugas vaikus auginantiems tėvams, ugdyti pozityvios tėvystės įgūdžius, stiprinti šeimų socialinį ir psichologinį atsparumą, padėti šeimoms spręsti iškilusias problemas, grąžinti žmogaus gebėjimą pasirūpinti savimi ir integruotis į visuomenę.Projekto įgyvendinimo laikotarpiu numatoma vykdyti šias veiklas: kompleksinių paslaugų šeimai organizavimas ir koordinavimas bei paslaugų šeimai teikimas, t.y., pozityvios tėvystės mokymai, psichosocialinė pagalba, šeimos įgūdžių ugdymas ir sociokultūrinės paslaugos. Pagal poreikį bus teikiamos vaikų priežiūros ir pavėžėjimo paslaugos, taip pat informavimas, konsultavimas apie kompleksiškai teikiamas paslaugas šeimai, įtraukimo į paslaugas priemonių vykdymas, tikslinių grupių informavimas apie kitas savivaldybėje teikiamas paslaugas.Laukiami rezultatai – sukurta kompleksinių bendruomeninių paslaugų sistema Tauragės rajono savivaldybėje, socialinių paslaugų prieinamumo šeimoms didinimas, socialinės atskirties mažinimas, išplėtotos kompleksinės paslaugos šeimai patiriančiai krizę dėl vaikų auklėjimo, skyrybų, netekčių, negalios ar kt.Projekto pareiškėjas Tauragės rajono savivaldybės administracija, projekto partneriai Tauragės šeimos gerovės centras, Koordinacinis centras ,,Gilė“ ir  Tauragės socialinių paslaugų centras. Bendruomeninių šeimos namų funkciją atliks Tauragės šeimos gerovės centras, projekte numatytas paslaugas teiks Tauragės šeimos gerovės centras  ir  Koordinacinis centras ,,Gilė“. Tauragės socialinių paslaugų centras teiks asmeninio asistento paslaugą. Projekto vykdymo trukmė 61 mėn., projekto įgyvendinimo laikotarpiu Tauragės rajono savivaldybėje paslaugos bus suteiktos 1600 asmenų.


Kvalifikacijos tobulinimas darbo vietoje

Keičiantis verslo aplinkai: įstatymams, technologijoms, priemonėms, darbo specifikai, darbuotojams, įmonės privalo užtikrinti nuolatinį darbuotojų kvalifikacijos lygio palaikymą, ugdyti jų specifinius gebėjimus, kompetenciją. Norėdama išlaikyti ir įgyti konkurencinį pranašumą, įmonės turi būti aprūpintos konkurencingais žmogiškaisiais ištekliais. Projekto paskirtis - patobulinti  įmonių darbuotojų kvalifikacijas, specializuotas žinias, dalykines kompetencijas taikant praktines mokymo formas darbo vietoje pagal individualias neformaliąsias mokymo programas bei atliekant kompetencijų vertinimą asociacijoje ar prekybos, pramonės ir amatų rūmuose.Projekto tikslinė grupė - pareiškėjo ir partnerio darbuotojai. Įvertinus esamą situaciją įmonėse, nustatytas specializuotų mokymų poreikis darbuotojams pagal jų atliekamas kasdienines funkcijas. Pasirinkti mokymai reikalingi, svarbūs, atitinkantys šių dienų aktualijas, parinkti pagal darbuotojų atliekamas funkcijas. Įmonių programų aprašai pateikiami prie paraiškos.


Įstaigų vadovų lyderystės stiprinimas

Lietuvos Respublikos vidaus reikalų ministerija

Projekto „Įstaigų vadovų lyderystės stiprinimas“ pagrindinis tikslas – stiprinti valstybės įstaigų vadovų grandį. Įgyvendinant projekto veiklas,  ne mažiau nei 200 įstaigų vadovų pagal individualius mokymo planus ugdys lyderystės ir vadybines kompetencijas, o projekto darbuotojai, siekdami užtikrinti projekto veiklų kokybę, sustiprins žinias  įstaigų vadovų ugdymo/mokymo organizavimo srityje. Taip pat, projekto metu išanalizavus ES šalių įstaigų vadovų karjeros valdymo ir kompetencijų ugdymo gerąsias praktikas, bus sukurtas ir įdiegtas centralizuotas valstybės tarnybos įstaigų vadovų karjeros valdymo modelis ir centralizuotas valstybės tarnybos įstaigų vadovų ugdymo sistemos modelis. Centralizuoto valstybės tarnybos įstaigų vadovų karjeros valdymo modelio bei centralizuotos valstybės tarnybos įstaigų vadovų ugdymo sistemos nuostatų taikymas įstaigų vadovams bus įtvirtintas teisės aktais. Įgyvendinus projektą ir sukūrus bei įdiegus centralizuotą valstybės tarnybos įstaigų vadovų karjeros valdymo modelį ir centralizuotą valstybės tarnybos įstaigų vadovų ugdymo sistemos modelį, bus sustiprintas įstaigų vadovų korpusas ir užtikrintas profesionalesnis įstaigų valdymas, efektyvesnė jų veikla, geresnė viešųjų ir administracinių paslaugų kokybė bei rezultatyvesnis valstybės politikos įgyvendinimas.


Energetikos sektorinio praktinio mokymo centro  plėtra

Visagino technologijos ir verslo profesinio mokymo centras

Paklausiausių profesijų darbuotojų su profesine kvalifikacija poreikis Utenos regione viršija pasiūlą. Visagino technologijos ir verslo profesinio mokymo centro (toliau - VTVPMC) Energetikos sektorinio praktinio mokymo centras (toliau - ESPMC) stengiasi patenkinti kvalifikuotų specialistų poreikį, tačiau be papildomų investicijų į energetikos sektoriaus praktinio mokymo infrastruktūrą šių augančių poreikių patenkinti būtų neįmanoma, nes VTVPMC turi per mažai mokymo įrangos mokymo programų organizavimui, reikalingas mokymui skirtų patalpų remontas bei VTVPMC bendrabučio atnaujinimas.Šio projekto uždavinys – plėtoti VTVPMC ESPMC infrastruktūrą:1.	įsigyjant mokomąją įrangą energetikos sektorinio praktinio mokymo programų mokiniams;2.	suremontuojant ir įrengiant bendrabučio 4 sekcijos patalpas;3.	mokomąsias patalpas labiau pritaikant mokymo poreikiams.Įgyvendintas projektas leis ženkliai padidinti įstaigoje besimokančiųjų skaičių.


Cukrinio diabeto automatinė rizikų identifikacijos ir monitoringo sistema

VšĮ Kauno miesto poliklinika pagal kvietimo Nr. 04 priemonę 01.2.1-LVPA-V-835 "Ikiprekybiniai pirkimai LT" atlieka ikiprekybinį pirkimą, kurio metu bus sukurta cukrinio diabeto automatinė rizikų identifikacijos ir monitoringo sistema. Šios sistemos pagalba gydytojai realiu laiku  per medicininę informacinę sistemą gaus informaciją apie pacientų sveikatos būklę, įskaitant gretutines ligas (pagal 15 medicininių požymių ir 8 techninius funkcionalumus). Sukurta sistema individualizuosis pagal kiekvieno paciento asmeninius rodiklius ir mokinsis iš jų, taip pat turės funkcionalumus, kurių neturi kitos veikiančios sistemos. Projekto metu bus įgyvendinamos trys veiklos, t.y. „Cukrinio diabeto  automatinė rizikų identifikacijos ir monitoringo sistemos“ koncepcijos sukūrimas, prototipo sukūrimas ir bandomosios partijos sukūrimas. Projektas yra itin reikšmingas tiek Lietuvos, tiek Europos Sąjungos mastu, nes cukriniu diabetu ir gretutinėmis ligomis sergančių asmenų skaičius pasaulyje nuolat auga.  Tikimasi, kad  ankstyvesnis cukrinio diabeto bei gretutinių ligų diagnozavimas sukurs tiesioginę naudą pacientams, viešasis sektorius gaus tiesioginę finansinę naudą, taip pat bus efektyvesnis bei spartesnis pacientų gydymas, o  jų apsilankymai pas gydytojus taps retesni.Numatoma projekto trukmė - 34 mėnesiai.


Kompleksinių paslaugų šeimai teikimas Kėdainių rajono savivaldybėje

Kėdainių rajono savivaldybės administracija

Projekto tikslas – sudaryti sąlygas šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos, siekiant įgalinti šeimą įveikti iškilusias krizes bei derinti šeimos ir darbo įsipareigojimus. Projekto įgyvendinimo metu 2018–2022 m. planuojama teikti pozityvios tėvystės mokymų, šeimos įgūdžių ugdymo, sociokultūrines, psichosocialines, asmeninio asistento paslaugas,  maisto produktų, medikamentų, higienos ir (ar) kitų būtinų prekių nupirkimo ir (ar) pristatymo paslaugas bei pagalbą sumokant mokesčius. Projektas įgyvendinamas kartu su partneriais – Kėdainių pagalbos šeimos centru, kur bus įkurti Bendruomeniniai šeimos namai ir teiks konsultavimo, informavimo paslaugas, Kėdainių Moterų krizių centru, kuris teiks likusią didžiąją dalį kompleksinių paslaugų, Kėdainių bendruomenės socialiniu centru, kuris teiks asmeninio asistento paslaugą ir  maisto produktų, medikamentų, higienos ir (ar) kitų būtinų prekių nupirkimo ir (ar) pristatymo paslaugą bei pagalbą sumokant mokesčius Projekto tikslinė grupė yra Kėdainių rajono šeimos – Lietuvos Respublikos piliečiai ir asmenys, turintys ilgalaikio gyventojo leidimą gyventi Europos Sąjungoje, neįgalieji.


Vilniaus miesto savivaldybės administracija

Įgyvendinant projektą ,,Transeuropinio tinklo jungtis – Vilniaus miesto vakarinio aplinkkelio III etapas“ numatoma užbaigti Vilniaus miesto vakarinį aplinkkelį nutiesiant 5.38 km 4/6 eismo juostų kelią nuo Sidaronių g./Viršuliškių skg. iki Ukmergės g., įrengti 6 automobilinius, vieną pėsčiųjų tiltą, triukšmą slopinančią sienutę, lietaus nuotekų tinklus, gatvės apšvietimą bei kliudančias kelio tiesimui 110 kV elektros perdavimo oro linijas pakeisti į kabelines.Įgyvendinus projektą eismo srautai iš Pašilaičių, Justiniškių, Buivydiškių ir Gineitiškių mikrorajonų bus nukreipti į Vilniaus aplinkkelį, TEN-T keliai bus sujungti nauja jungtimi. Vilniaus miesto vakarinis aplinkkelis pradės veikti kaip tranzitinė trasa, absorbuojanti transporto eismą iš centrinių Vilniaus gatvių.  Iš esmės pagerės eismo sąlygos, sumažės grūstys, sutrumpės kelionės laikas, sumažės kelių transporto priemonių eksploatacinės sąnaudos, pagerės eismo sauga, sumažės oro tarša bei šiltnamio efektą sukeliančių dujų emisijos.


Skaitmeninių technologijų diegimas UAB "Igneta", siekiant didinti įmonės darbo našumą

UAB „Igneta“ – metalo gaminių gamybos sektoriaus įmonė, sėkmingai savo veiklą vykdanti nuo 1997 m. UAB „Igneta“  ilgalaikis tikslas yra išlikti patikimu ir stabiliu metalo gaminiu gamybos rinkos dalyviu, gaminant kokybiškus ir rinkos poreikius atitinkančius gaminius, kurie būtų paklausūs tiek Lietuvos, tiek užsienio rinkose. Siekdama šio tikslo ir norėdama išlikti konkurencinga, UAB „Igneta“ įsigijo technologinio audito paslaugą ir identifikavo įmonės gamybos procesų skaitmeninimo potencialą. Įvertinus technologinio audito išvadas, projekto įgyvendinimo metu įmonė investuos į skaitmeninių technologijų įsigijimą - programuojamas lazerines metalo pjovimo ir programines metalo lankstymo stakles.


Mokslinė stažuotė Goethe's universitete Frankfurte prie Maino

Lietuvių literatūros ir tautosakos institutas

Viktorijos Šeinos-Vasiliauskienės mokslinės stažuotės Goethe's universitete Frankfurte prie Maino tikslas - kelti mokslinę kompetenciją įsisavinant naujausius literatūrinio kanono tyrimų metodus. Konsultuojantis su Goethe's universiteto Empirinės kalbotyros instituto profesore dr. Jolanta Gelumbeckaite vienoje didžiausių Vokietijos mokslinių bibliotekų, Frankfurto prie Maino universiteto bibliotekoje, bus renkama teorinė medžiaga metodologinei nacionalinės literatūros kanono ir bendrinės kalbos formavimosi sąveikai tirti.Stažuotė Goethe's universitete Šeinai-Vasiliauskienei suteiks galimybę laisvai naudotis didžiuliais šio universiteto bibliotekos fondais bei mokslinių publikacijų duomenų bazėmis. Surinkta teorinė-metodologinė medžiaga leis susikurti naujausiais tyrimais grįstą lietuvių nacionalinės literatūros kanono tyrimo prieigą 2017 m. Šeinos-Vasiliauskienės pradėtai rengti monografijai "Nacionalinės literatūros kanono formavimas, socializacija ir kultūrinė galia".


Komunalinių atliekų tvarkymo infrastruktūros plėtra Visagino savivaldybėje

Projektą įgyvendinti paskatino tai, kad nors Visagino savivaldybėje nuo 2014 m. sausio 1 d. įdiegta konteinerinė komunalinių atliekų tvarkymo sistema ir gyventojai, gyvenantys daugiabučiuose gyvenamuosiuose namuose, kuriuose neįrengtos ar neeksploatuojamos šiukšlių išmetimo šachtos, susidarančias atliekas privalo šalinti į arčiausiai jų daugiabučio gyvenamojo namo esantį kolektyvinį pusiau požeminį atliekų surinkimo konteinerį, o antrines žaliavas – į šalia pastatytus laikinus antžeminius konteinerius, komunalinių atliekų tvarkymas yra didelė problema savivaldybės administracijai.Pagrindinė problema – nėra užtikrintas tinkamos, saugios aplinkai ir žmonėms, ekonomiškos atliekų tvarkymo paslaugos teikimas, nes nėra tinkamai įrengtų konteinerių aikštelių. Kad Visagino savivaldybės miesto teritorijoje nebaigtos įrengti konteinerių aikštelės atitiktų privalomus reikalavimus turi būti: įrengti privažiavimai prie 10 aikštelių; atliktas kietos dangos su nuolydžiais įrengimas, pastatyti šiuolaikiški ir reikalavimus atitinkantys konteineriai.Projekto tikslas - išplėsti Visagino savivaldybės teritorijoje egzistuojančią komunalinių atliekų tvarkymo sistemą, kad būtų skatinamas ir užtikrinamas komunalinių atliekų rūšiavimas taip mažinant į sąvartynus patenkančių atliekų kiekį, uždavinys - sukurti tinkamą komunalinių atliekų tvarkymo infrastruktūrą.Projekto tikslinė grupė - Visagino miesto gyventojai - virš 20 tūkst.Projekto rezultatas - įgyvendinus projektą bus išplėsta ir modernizuota dabartinė KA tvarkymo sistema Visagino savivaldybėje. Bus įrengtos 40 tesės aktus atitinkančios konteinerių aikštelės miesto teritorijoje, įsigyta ir įrengta 130 antrinių žaliavų surinkimo konteinerių: 40 popieriaus / kartono atliekoms, 40 stiklo atliekoms, 40 plastiko atliekoms.


„Nauja pradžia“

Užimtumo tarnyba prie Lietuvos Respublikos socialinės apsaugos ir darbo ministerijos

Projektas  „Nauja pradžia“ bus įgyvendinamas visoje šalyje, t.y. Projekto veiklos bus vykdomos visų savivaldybių teritorijose.   Projekto metu bus įgyvendinama  bedarbių kvalifikacijos įgijimo, kompetencijų tobulinimo ir integravimo į darbo rinką didinimo bei darbo vietų steigimo veikla, kuri sieks šių fizinių rodiklių:1. Numatoma, kad 7226 bedarbių, registruotų Užimtumo tarnyboje, bus įtraukti į profesinį mokymą.2. Numatoma, kad 570 bedarbių, registruotų Užimtumo tarnyboje, bus įtraukti į įdarbinimą pagal pameistrystės darbo sutartis.3. Numatoma, kad  430  bedarbių, registruotų Užimtumo tarnyboje, bus įtraukti į stažuotę.4. Numatoma, kad  300 bedarbių, registruotų Užimtumo tarnyboje, bus įtraukti į  neformaliojo švietimo ir savišvietos būdu įgytų kompetencijų  pripažinimą.5. Numatoma, kad 9382 bedarbių, registruotų Užimtumo tarnyboje, bus įtraukti į įdarbinimą subsidijuojant.6. Numatoma, kad 1018 bedarbių, registruotų Užimtumo tarnyboje, bus įtraukti į darbo įgūdžių įgijimo rėmimą.7. Numatoma, kad 501 bedarbis, registruotas Užimtumo tarnyboje, bus įtrauktas į paramos judumui priemonę.Projektas sieks šio produkto rodiklio:1. Bedarbiai, įskaitant ilgalaikius bedarbius, dalyvavę ESF veiklose – 19 127   Projektas sieks šių rezultato rodiklių:1. Bedarbiai kurie baigę dalyvauti ESF veiklose pradėjo dirbti, įskaitant savarankišką darbą, - 35 procentai arba 6695


Socialinio būsto plėtra Jurbarko rajono savivaldybėje

Jurbarko rajono savivaldybės administracija

Projektu siekiama prisidėti prie Jurbarko rajono savivaldybės socialinio būsto fondo plėtros. Projekto įgyvendinimo metu bus įsigyta 16 vnt. socialinių būstų, iš kurių 1 būstas bus pritaikytas asmeniui su negalia. Taip pat bus įsigyta įranga, skirta neįgaliesiems. Tikimasi, kad įgyvendinus projektą padidės galimybės apsirūpinti būstu šeimoms ir asmenims, turintiems teisę į socialinį būstą, pagerės šių asmenų gyvenimo kokybė.


Lietuvos mokslo ir studijų institucijų kompiuterių tinklo LITNET plėtra

Projekto tikslas – pagerinti Lietuvos mokslo ir studijų institucijų kompiuterių tinklo (LITNET) infrastruktūrą, tokiu būdu prisidedant prie mokslinių tyrimų, eksperimentinės ir inovacijų plėtros bei integracijos į europines infrastruktūras. Projekto metu bus homogenizuojama LITNET optinė magistralė, atnaujinta duomenų paketų perdavimo įranga, optinių kabelių infrastruktūra miestuose,  tuo sudarant sąlygas naujos kartos miesto tinklų kūrimui. Debesų technologijų platformos sudarymas leis sukurti didesnį esamų LITNET paslaugų prieinamumą ir našumą, įdiegtos naujos saugos sprendimų paslaugos - užtikrinti LITNET paslaugų atsparumą nuolat augančioms kibernetinės saugos grėsmėms.


UAB „Ignalinos sveikatos centras“ pirminės asmens sveikatos priežiūros paslaugų teikimo efektyvumo didinimas

Ignalinos rajono savivaldybėje, siekiant laiku ir tinkamai užtikrinti pirminės asmens sveikatos priežiūros paslaugų prieinamumą ir jų kokybę, planuojama įgyvendinti projektą, kuris skirtas onkologinių ligų, vaikų ligų, sveiko senėjimo srityse bei vyresnio amžiaus šalies gyventojų ligų profilaktikai, prevencijai ir ankstyvajai diagnostikai, priklausomybės nuo opioidų pakaitinio gydymo kabineto įrengimui ir onkologinių ligų ir sveiko senėjimo srityje slaugos, slaugos ir palaikomojo gydymo, paliatyviosios pagalbos paslaugų vystymui. Projekto įgyvendinimo metu bus atnaujinta įstaigos infrastruktūra: įsigyta medicinos, kompiuterinė įranga, automobilis, baldai, atnaujintos patalpos, reikalingos pirminės asmens sveikatos priežiūros paslaugų teikimui. Infrastruktūros plėtra sudarys prielaidas pirminės asmens sveikatos priežiūros paslaugų prieinamumo ir kokybės gerėjimui Ignalinos rajone. Planuojama, kad po projekto įgyvendinimo, galimybė pasinaudoti pagerintomis sveikatos priežiūros paslaugomis bus suteikta 6819 gyventojų.


Aplinkos oro kokybės gerinimas Kauno mieste

Kauno miesto savivaldybės administracija

vertinus projekto socialinę – ekonominę aplinką galima išskirti pagrindinę projekto problemą, kurią siekiama išspręsti - žmogaus sveikatai ir aplinkai pavojingas aplinkos oro užterštumas  kietosiomis dalelėmis. Projekto tikslinė grupė – Kauno miesto gyventojai. Projekto tikslas – pagerinti aplinkos oro kokybę Kauno mieste mažinant aplinkos taršą kietosiomis dalelėmis. Projekto uždavinys – gerinti aplinkos oro kokybės valdymą. Projekto veiklos: aplinkos oro kokybės valdymo priemonių plano parengimas; gatvių valymo įrenginių įsigijimas; visuomenės informavimo kampanijos įgyvendinimas. Oro kokybės valdymo priemonių įgyvendinimas leis pasiekti, kad kietųjų dalelių koncentracija Kauno miesto ore bus viršijama mažiau nei 35 paras per kalendorinius metus.


Aukštųjų mokyklų tinklo optimizavimas ir studijų kokybės gerinimas Šiaulių universitetą prijungiant prie Vilniaus universiteto

Lietuvoje susiduriama su iššūkiais, stabdančiais aukštojo mokslo potencialą: esamas mokslo ir studijų institucijų skaičius yra per didelis, kad būtų galima pasiekti reikiamą tinklo efektyvumą, toliau sparčiai mažėja stojančiųjų skaičius, daugėja mažai studentų surenkančių studijų programų, didėja išlaidų dalis, tenkanti ūkiui ir administravimui, taip pat palyginti mažai naudojamasi tarptautiniu studentų, akademinių darbuotojų judumu. Pedagogų rengimo sistema Lietuvoje pasižymi itin didele fragmentacija, programų dubliavimu ir neefektyvumu: 2017 m.  Lietuvoje pedagogus rengė 16 aukštųjų mokyklų, buvo registruota daugiau nei šimtas švietimo ir ugdymo studijų krypties programų. Skaičiuojama, kad kasmet įstoja mokytis apie 1000 studentų, tačiau vos ketvirtadalis absolventų po studijų baigimo dirba mokytojais, o 2015–2016 m. 50 proc. mokytojų buvo vyresni nei 50 metų.Šių iššūkių kontekste vykdoma universitetų tinklo pertvarka, kuria siekiama sutelkti mokslo ir studijų išteklius, sudarant prielaidas studijų kokybės gerinimui ir tarptautinio konkurencingumo didinimui. Lietuvos aukštųjų mokyklų pertvarkoje dalyvauja Vilniaus universitetas (toliau – VU) ir Šiaulių universitetas (toliau – ŠU) (VU ir ŠU kartu toliau – Projekto organizacija). VU yra stipriausias klasikinis Lietuvos universitetas, esantis aukščiausiai tarptautiniuose reitinguose iš visų šalies aukštųjų mokyklų. ŠU yra viena svarbiausių pedagogus ruošiančių aukštųjų mokyklų, kur mokytojai ruošiami jau 7 dešimtmečius, akademinė bendruomenė yra sutelkusi stiprius mokytojų rengimo išteklius. Projektu siekiama prisidėti prie Lietuvos švietimo sistemos kokybės ir konkurencingumo stiprinimo, aukštojo mokslo išskaidymo ir fragmentacijos bei neefektyvaus valdymo problemų sprendimo Šiaulių universitetą prijungiant prie VU. ŠU reorganizuojamas prijungimo  prie VU būdu, jo pagrindu suformuojant VU struktūrinį padalinį – Šiaulių akademiją.


UAB "No Noise LT" skaitmeninių bei žiedinės ekonomikos paslaugų ir produktų kūrimas, investuojant į KKI produktų kūrimui būtiną infrastruktą

UAB „No Noise LT“ skaitmeninių bei žiedinės ekonomikos paslaugų ir produktų kūrimas, investuojant į KKI produktų kūrimui būtiną infrastruktūrą. Projekto vykdymo metu UAB „No Noise LT“ planuoja įdiegti infrastruktūrą, kurios pagalba bus kuriamos naujos  KKI industrijų sektoriaus paslaugos ir produktai Lietuvos rinkoje. Projekto tikslas – investuoti į būtiną infrastruktūrą esamų paslaugų tobulinimui, naujų KKI produktų ir paslaugų sukūrimui, atitinkant skaitmeninės ir žiedinės ekonomikos principus.


Sociokultūrinės veiklos ir savitarpio pagalbos klubas "Sau ir bendruomenei"

Projekto tikslas – didinti vietos plėtros strategijos įgyvendinimo teritorijos senyvo amžiaus žmonių integraciją į ekonominę, socialinę, visuomeninę, kultūrinę veiklą per jų bendrųjų ir praktinių - dalykinių kompetencijų plėtrą, kūrybinę veiklą bei savitarpio pagalbą.Projekte iš viso numatoma 12 veiklų, pagal pobūdį ir projekto uždavinius sugrupuotų į tris grupes.Pirmosios grupės veiklos skirtos skatinti, aktyvinti savanorystę bei savipagalbą: bus vykdomi projekto savanorių mokymai, apmokyti savanoriai ves mokymus projekto dalyviams.Antrosios grupės veiklos skirtos projekto dalyvių motyvacijos stiprinimui, savo poreikių, pomėgių, gebėjimų išsiaiškinimui prieš pasirenkant praktines veiklas; įtrauktos numatomų praktinių veiklų pažintinės edukacinės programos muziejuose.Antrojo uždavinio įgyvendinimui- projekto dalyvių kūrybinė-praktinė veikla pasirinktose klubo sekcijose (iš viso 5 sekcijos, kiekvienas gali dalyvauti 1-3 sekcijų veikloje). Dirbtuvėms vadovaus savanoriai. Tikimės, kad projekte dalyvaujantys tikslinės teritorijos gyventojai  susiras mėgstamą veiklą, kuri taps idėja bei pagrindu tolimesnei savarankiškai veiklai. Visi projekte sukurti produktai bus išdalinti  tikslinės teritorijos bendruomenėms, orientuojantis į labiausiai nepasiturinčius jos narius.Bendra projekto trukmė- 24 mėnesiai, iš jų 16 yra skirta klubo kūrybinių-praktinių sekcijų veiklai.Projekto veiklos turi puikias tęstinumo sąlygas: savanorystei parengti projekto dalyviai savo įgytomis žiniomis ir įgūdžiais dalinsis nuolatinėje TAU PF veikloje, partnerystėje su švietimo, kultūros įstaigomis. Esant galimybei gauti finansavimą pagal kitas programas, projekto veiklas būtų galima plėsti, didinant į jas įsitraukiančių asmenų skaičių bei įvairinant veiklas, skatinančias įsitraukti į darbo rinką, sukuriančias sąlygas aktyvesnei socialinei integracijai bei bendruomeniškumui.


Lietuvos Didžiosios Kunigaikštystės vartai

Projekto tikslas – didinti LDK (Lietuvos didžiosios kunigaikštystės) kultūros pažinimą bei istorijos suvokimą suteikiant Lietuvos ir tarptautinei visuomenei vieningą, skaitmeninę prieigą prie LDK paveldo.  Projekto siekiai: • populiarinti mokslo iniciatyvas, pateikiant svarbius LDK mokslinius (tarpdisciplininius) atradimus ir naujas įžvalgas plačiajai visuomenei priimtinu formatu;• patenkinti turistinius bei  pažintinius poreikius susipažinti su Vilniaus fiziniu paveldu, reprezentuojančiu miesto raidą;• supaprastinti prieigą prie kruopščiai parengtų Lietuvos  metrikų visuomenei, studentijai ir akademinei bendruomenei.


Ambulatorinių sveikatos priežiūros  paslaugų prieinamumo gerinimas tuberkulioze sergantiems asmenims Trakų rajono savivaldybėje

Trakų rajono savivaldybės administracija

Viena pagrindinių priežasčių, neleidžianti sumažinti ar net visiškai panaikinti sergamumą tuberkulioze, yra per anksti nutrauktas gydymo kursas. To pasekoje užkratas toliau platinamas, formuojasi gydymui atsparios formos. Vadovaujantis „Tiesiogiai stebimo trumpo gydymo kurso paslaugų teikimo tvarkos aprašu“, atsparia TB sergantys ligoniai yra gydomi iki 9 mėnesių. Dažnu atveju tuberkulioze serga žemesnių pajamų, socialinės rizikos asmenys, kuriems ne visada pakanka motyvacijos, gebėjimų, finansinių sąlygų ilgą laiką gydytis ambulatoriškai.Siekiant neutralizuoti potencialius tuberkuliozės židinius Trakų rajone, būtina šiuos asmenis pilnai išgydyti. Projekto metu numatomas šių asmenų gydymas. Pacientų motyvacija gydytis bus didinama ne tik sudarant palankias sąlygas (patogus paslaugų prieinamumas: kelionės kompensacija ar gydytojo vizitas į namus), tačiau juos ir finansiškai motyvuojant (maisto talonai).Per 48 mėnesius numatoma išgydyti 42 pacientus.


Viešoji įstaiga Respublikinė Šiaulių ligoninė planuoja įgyvendinti projektą „Tuberkuliozės profilaktikai, diagnostikai ir gydymui naudojamos infrastruktūros modernizavimas Respublikinės Šiaulių ligoninės TPLK“, kuriuo bus siekiama spręsti šiaurės Lietuvos regiono tuberkuliozės infekcijos plitimo kontrolės ir diagnostikos bei gydymo padėtį, gerinant asmens sveikatos priežiūros paslaugų kokybę ir prieinamumą. Projekto įgyvendinimo metu numatoma modernizuoti Tuberkuliozės ir plaučių ligų klinikos infrastruktūrą: atlikti dalies I Tuberkuliozės skyriaus ir II Tuberkuliozės skyriaus patalpų remontą, įrengti požeminę jungtį-tunelį susisiekimui su kitais ligoninės korpusais, įsigyti medicinos įrangą ir medicininius baldus, laboratorijos diagnostinę įrangą, baldus ir kompiuterinę techniką, aprūpinti DOTS kabinetą medicinos priemonėmis, baldais, kompiuterine technika.Įgyvendinus projektą ir modernizavus I ir II Tuberkuliozės skyrius, įsigijus modernios diagnostikos ir gydymo medicininės įrangos, stacionariniams ligoniams bus suteikiamos kokybiškesnės tuberkuliozės diagnostikos ir gydymo paslaugos, pagreitės diagnozės nustatymo laikas ir tikslumas, sutrumpės laboratorinių tyrimų atlikimo laikas, bus užtikrinti patikimesni laboratorinių tyrimų rezultatai. Atnaujinus patalpas ir įsigijus reikiamą įrangą, bus patenkintas tikslinės grupės (tuberkulioze sergančių pacientų, jų artimųjų ir jų aplinkos žmonių, sveikatos priežiūros specialistų ir kitų asmenų, turinčių riziką sirgti tuberkulioze) poreikis šiaurės Lietuvos regione gauti kokybiškas viešąsias sveikatos priežiūros paslaugas.


Naujų produktų unikalūs dizaino sprendimai

Projekto tikslas yra padidinti įmonės produktų patrauklumą, paklausą bei įmonės produktyvumą, sukuriant naujus dizaino sprendimus trims skirtingiems produktams - portabiliam dviračių tramplinui, inovatyviam vyno vežimėliui ir laiko matavimo sistemai. Projekto įgyvendinimo metu bus siekiama didinti kalnų dviračių sporto patrauklumą Lietuvoje, sukurti inovatyvaus dizaino vyno vežimėlį, kuris bus kompaktiškas ir patogus naudoti, bei sukurti visiems prieinamą laiko matavimo sistemą.


Vilniaus automechanikos ir verslo mokykla

Projekto pareiškėjas kartu su 12 partnerių inicijuoja projektą „Praktinių įgūdžių įgijimas sektoriniame praktinio mokymo centre", skirtą partnerių mokinių praktinių įgūdžių įgijimui ir tobulinimui sektoriniame praktinio mokymo centre. Projekto metu planuojama, kad sektoriniame praktinio mokymo centre mokysis 168 unikalus asmenys. Projektas skatina praktinių įgūdžių įgijimą, sklandesnį perėjimą iš mokymosi į darbą, geresnį įsidarbinimą, didesnę kvalifikuotų darbuotojų pasiūlos ir paklausos atitiktį. Projektu prisidedama prie praktinių įgūdžių įgijimo skatinimo, didinant profesinio mokymo atitiktį darbo rinkos poreikiams bei jo patrauklumą.


Skuodo miesto Žydų kvartalo sutvarkymas: dangų įrengimas ir apšvietimo sistemų modernizavimas

Skuodo rajono savivaldybės administracija

Projekto metu bus įrengti šaligatviai su pėsčiųjų-dviračių taku Laisvės g. atkarpoje, Skuodo mieste nuo Vydūno g. iki Laisvės g. 38 namo. Šioje atkarpoje bus įrengtos automobilių stovėjimo aikštelės, kuriose numatoma įrengti apšvietimą, bus sutvarkyti privažiavimai nuo gatvės iki namų. Taip pat planuojama sutvarkyti teritoriją esančią žalioje zonoje tarp gatvės ir namų. Įgyvendinus projektą, bus atnaujinta Skuodo miesto Žydų kvartalo viešųjų erdvių infrastruktūra Laisvės g. Įgyvendinus projektą bus sudarytos palankesnės sąlygos vystyti bei kurti smulkųjį ir vidutinį verslą.


Kompleksinis Okuličiūtės dvarelio Anykščiuose sutvarkymas ir pritaikymas kultūrinei, meninei veiklai

Anykščių rajono savivaldybės administracija

Projektu sprendžiama problema – mažas gyventojų susidomėjimas kultūros paveldo objektu – Okuličiūtės dvareliu (unikalus objekto kodas 30776), prasta, nusidėvėjusi pastato infrastruktūra, nesutvarkyti inžineriniai tinklai, pastatas nepritaikytas  kokybiškų kultūros paslaugų teikimui, neatskleistos vertingosios paveldo savybės. Renginiai pastate vyksta retai, o ne renginių metu kultūros paveldo objektą lankytojai gali apžiūrėti tik iš išorės.  Įgyvendinus projektą bus sutvarkytas kultūros paveldo objektas – atlikti kapitalinio remonto ir restauravimo darbai, atskleistos vertingosios objekto savybės ir padidintas lankytojų susidomėjimas kultūros paveldo objektu. Pagal parengtą techninį projektą numatyta atlikti pilną pastato vidaus ir išorės remontą, įrengti inžinerinius tinklus, pritaikant pastatą tinkamam eksploatavimui, sukuriant ekspozicijų, edukacijų, kultūros ir meno veiklai skirtas erdves. Taip pat tvarkomas priestatas, pritaikant jį kavinės veiklai, užtikrintas  patekimas į pastatą neįgaliesiems. Bus įsigyta kultūrinei ir meninei veiklai administruoti bei vykdyti būtina įranga ir baldai. Taip pat iš projekto lėšų bus finansuojami sienų tapybos (polichromijos) tyrimo, restauravimo programos parengimo ir tvarkybos (restauravimo-konservavimo) darbai. Planuojama, kad sutvarkytas objektas pritrauks 1400 naujų lankytojų per metus. Sutvarkytame kultūros paveldo objekte planuojama teikti šias paslaugas: rengti istorines ekspozicijas, organizuoti istorines edukacines ir meno terapijos dirbtuves, rengti konferencijas, seminarus, parodas, koncertus, literatūros renginius, ir kitas kultūrines veiklas.


Kompleksinių paslaugų šeimai teikimas Kalvarijos savivaldybėje

Projekto tikslas - plėtoti paslaugas šeimai Kalvarijos savivaldybėje ir padidinti bendruomenėje teikiamų paslaugų prieinamumą ir kokybę. Kalvarijos socialinių paslaugų centre įsikurs Bendruomeniniai šeimos namai, užtikrinantys "vieno langelio" principą, organizuos ir koordinuos paslaugų šeimai teikimą, identifikuos pagalbos reikalingas šeimas, individualiai konsultuos asmenis ir teiks informaciją apie savivaldybėje teikiamas paslaugas, bendradarbiaus su projekto partneriu, nukreips asmenis į tikslines grupes ir į individualias specialisto konsultacijas, organizuos informacines iniciatyvas. Religinė bendrija Vilkaviškio vyskupijos "Caritas" organizuos veiklas. Psichologas ir socialinis darbuotojas teiks individualias psichosocialines paslaugas. Psichologo konsultacijos bus teikiamos asmenims, išgyvenantiems krizę ar patyrusiems traumuojančius emocinius išgyvenimus ir jų šeimos nariams, artimiesiems. Individualios socialinio darbuotojo konsultacijos asmenims(šeimoms) bus teikiamos siekiant sudaryti sąlygas tapti aktyvesniais bendruomenės nariais save realizuojant visomis galimomis priemonėmis ir būdais. Asmenys (šeimos) turės galimybę dalyvauti grupinėse psichologo konsultacijose skirtingose grupėse. Bus ugdomi savęs pažinimo, bendravimo ir kiti įgūdžiai, skatinama socialinė integracija. Bus organizuojami grupiniai koučingo užsiėmimai, kurių metu remdamasis savo įžvalgomis, padedant koučingo specialistui,  klientai modeliuos būsimus veiksmus, kurie pritaikomi praktikoje, bus skatinami - augti, tobulėti, stiprinti šeimą, santykius, bendravimą su vaikais. Projekto partneris vykdys šeimos įgūdžių ugdymo ir sociokultūrines paslaugas. Dalyviai turės galimybę savo problemas spręsti, atsakymus rasti šeimos klubų, stovyklų metu. Bus sudarytos tėvystės įgūdžių ugdymo grupės. Bus teikiamos vaikų priežiūros ir pavežėjimo paslaugos.


Kazlų Rūdos savivaldybės vietinės reikšmės kelių ir gatvių tinklas išvystytas vidutiniškai – čia santykinai maža kelių ir gatvių dalis su asfalto danga, dalis pagrindinių miesto gatvių iš esmės nerekonstruotos dar nuo sovietmečio, jų parametrai ir būklė sąlygoja kelionės laiko, kaštų nuostolius, yra avarijų priežastis.Siekdama spręsti minėtas problemas, Kazlų Rūdos savivaldybės administracija inicijavo projektą „Kazlų Rūdos miesto Gedimino ir Kęstučio gatvių dalių infrastruktūros sutvarkymas“, kurio metu siekiama modernizuoti vienas pagrindinių, centrinėje dalyje esančių miesto gatvių: Kęstučio g. atkarpa (nuo P. Vaičaičio g. iki Gedimino g.) ir Gedimino g. atkarpa (nuo M.Valančiaus g. iki Vilniaus g.). Planuojamas važiuojamosios dalies būklės gerinimas, šaligatvių-pėsčiųjų takų įrengimas, apšvietimo sistemos modernizavimas, kitų eismo saugumo priemonių diegimas. Projektas yra įtrauktas į 2014-2020 m. Marijampolės regiono integruotų teritorijų vystymo programą.